Ezeekyeri 40 LCB - Ekifo Ekiggya ekya Yeekaalu - Ku - Bible Gateway\nEkifo Ekiggya ekya Yeekaalu\n40 (A)Ku ntandikwa ey’omwaka ogw’amakumi abiri mu etaano nga tuli mu buwaŋŋanguse, ku lunaku lw’omwezi ogw’ekkumi, oluvannyuma lw’emyaka kkumi n’ena ng’ekibuga kigudde, omukono gwa Mukama ne gunzikako ku lunaku olwo lwennyini, n’antwalayo. 2 (B)Mu kwolesebwa, Katonda n’antwala mu nsi ya Isirayiri n’anteeka ku luuyi olw’Obukiikaddyo obw’olusozi oluwanvu ennyo okwali ebizimbe ebyali ng’ekibuga. 3 (C)N’antwala eyo, ne ndaba omusajja, ng’alabika ng’ayakolebwa mu kikomo, ng’ayimiridde mu mulyango ng’akutte omuguwa ogwa linena n’oluti olupima. 4 (D)Omusajja n’aŋŋamba nti, “Omwana w’omuntu, tunula n’amaaso go owulire n’amatu go osseeyo omwoyo ku buli kye nnaakulaga, kyovudde oleetebwa wano. Byonna by’onoolaba obitegeeze ennyumba ya Isirayiri.”\nOmulyango ogw’Ebuvanjuba okutuuka mu Luggya Olwa wabweru\n5 (E)Ne ndaba bbugwe okwetooloola ekifo kya yeekaalu. Obuwanvu bw’oluti olupima olwali mu mukono gw’omusajja lwali emikono mukaaga, nga mita ssatu. Buli mukono gwali nga kitundu kya mita. N’apima bbugwe ng’omubiri gwayo mita ssatu, n’obugulumivu bwayo mita ssatu.\n6 (F)Oluvannyuma n’alaga ku mulyango ogutunuulira Ebuvanjuba, n’alinnya amadaala n’apima omuziziko ogusooka ogw’omu mulyango, nga guli oluti lumu, ze mita ssatu. 7 (G)N’obusenge obw’abakuumi bwali mita ssatu obuwanvu, n’obugazi mita ssatu, ng’ebbanga eryawula obusenge obwo liri mita bbiri n’ekitundu. Waaliwo n’omuziziko ogwokubiri. N’omuziziko ogwo gwali mita ssatu mu bugulumivu. Mu maaso g’omuziziko ogwo waaliwo ekisasi okutunuulira yeekaalu.\n8 Awo n’apima ekisasi eky’oku mulyango 9 nga kiri mita nnya obugulumivu. Waaliwo empagi bbiri ku nsonda y’ekisasi, n’omubiri ogw’empagi ezo gwali mita emu. Ekisasi eky’oku mulyango kyayolekera yeekaalu.\n10 Munda mu mulyango ogw’Ebuvanjuba mwalimu obusenge obw’abakuumi busatu ku njuyi zombi, bw’onsatule nga bwenkanankana obunene, nga n’ebbanga wakati waabwo lyenkanankana obunene. 11 N’apima obugazi obw’awayingirirwa mu mulyango nga buli mita ttaano n’obugulumivu bwawo nga buli mita mukaaga n’ekitundu. 12 Mu maaso ga buli kasenge waaliwo ekisenge obuwanvu kitundu kya mita, n’obusenge nga buli mita ssatu eruuyi ne mita ssatu eruuyi. 13 N’oluvannyuma n’apima obugazi bw’akasolya ak’ekibangirizi okuva ku kasenge akamu okutuuka ku kakoolekedde; okuva ku ntikko y’empagi okutuuka ku y’empagi eyookubiri waali mita kkumi na bbiri n’ekitundu. 14 (H)Waaliwo embu bbiri ez’obusenge. N’apima ekibangirizi okuva ku kasenge akasooka ak’olubu olumu okutuuka ku kasenge akasembayo ak’olubu olwo. N’oluvannyuma n’apima n’ekibangirizi okuva ku kasenge akasooka ak’olubu olulala okutuuka ku kasenge akasembayo ak’olubu olwo olulala, wonna awamu n’afuna mita kkumi na ttaano buli lubu. Ekipimo ekyo tekitwaliramu kisasi. 15 N’okuva ku bwenyi bw’omulyango awayingirirwa okutuuka ekisasi kyagwo we kikoma waali mita amakumi abiri mu ttaano. 16 (I)Era obusenge bwaliko amabanga amafunda okuva wansi okutuuka waggulu mu bisenge byabwo, okwetooloola obusenge bwonna; ate n’ekisasi nakyo kyalina amabanga agafaanagana nga gali ag’obusenge obw’abakuumi. Ku bisenge kwali kwoleddwako ebifaananyi eby’enkindu.\n17 (J)Awo omusajja n’andeeta mu luggya olw’ebweru; ne ndaba ebisenge ebimu n’olubalaza ebyazimbibwa, ebisenge ebyo ebyazimbibwa ku lubalaza mu bbugwe okwetooloola oluggya lwonna, byali amakumi asatu. 18 Olubalaza lwakolebwa okwetooloola bbugwe. Obugazi bw’olubalaza lwali lwenkanankana n’obuwanvu bw’omulyango, era ng’olubalaza lwolekedde oluggya. Olubalaza olwo lwe luyitibwa olubalaza olwa wansi. 19 (K)N’oluvannyuma n’apima ekibangirizi okuva omulyango ogw’Ebuvanjuba we gukoma okutuuka ebweru ow’oluggya olw’omunda, ze mita amakumi ataano. Waaliwo n’omulyango ogw’Obukiikakkono. N’ekibangirizi okuva ku mulyango ogwo we gukoma okutuuka ebweru w’oluggya olw’omunda nakyo kyali mita amakumi ataano.\n20 Awo n’apima obuwanvu n’obugazi obw’omulyango ogw’Obukiikakkono ogufuluma mu luggya olw’ebweru. 21 (L)Obusenge bwagwo obw’abakuumi, busatu oluuyi n’oluuyi, n’ebbanga wakati waabwo, n’ekisasi kyagwo, byalina ebipimo bye bimu ng’omulyango ogusooka. Omulyango ogwo gwali mita amakumi abiri mu ttaano obuwanvu, n’obugazi mita kkumi na bbiri n’ekitundu. 22 (M)Amabanga gaagwo amafunda, n’ekisasi kyagwo, n’ebifaananyi eby’enkindu ebyagwo byalina ebipimo bye bimu ng’eby’omulyango ogw’Ebuvanjuba. Amadaala musanvu ge galinnyibwanga okutuuka ku mulyango ogw’Obukiikakkono. Gwalina ekisasi ekyali ku nkomerero y’omulyango ogwo. 23 (N)Waaliwo omulyango ogw’oluggya olw’omunda ogwatunuulira omulyango ogw’Obukiikakkono, nga ogwali Ebuvanjuba. N’apima okuva ku mulyango ogw’oluggya olw’omunda okutuuka ku mulyango ogw’Obukiikakkono mita amakumi ataano.\n24 Awo n’ankulembera n’antwala ku luuyi olw’Obukiikaddyo ne ndaba omulyango ogw’Obukiikaddyo, n’apima empagi zaagwo n’ekisasi kyagwo, ng’ebigera byabyo byenkanankana n’ebirala. 25 (O)Omulyango n’ekisasi kyagwo byalina amabanga amafunda okwetooloola wonna, ng’amabanga ag’ebirala. Omulyango ogwo gwali mita amakumi abiri mu ttaano obuwanvu, ng’obugazi mita kkumi na bbiri n’ekitundu. 26 (P)Amadaala musanvu ge gaalinnyibwangako okugutuukako. Gwalina ekisasi ekyali ku nkomerero yaagwo. Gwaliko n’ebifaananyi eby’enkindu ebyayolebwa eruuyi n’eruuyi ku bisenge byagwo. 27 (Q)Waaliwo n’omulyango ogw’oluggya olw’omunda ogwatunuulira omulyango ogw’Obukiikaddyo. N’apima okuva ku mulyango ogwo okutuuka ku mulyango ogw’Obukiikaddyo; zaali mita amakumi ataano.\nEmiryango egy’Oluggya olw’Omunda\n28 (R)Awo n’antwala mu luggya olw’omunda nga tuyita mu mulyango ogw’Obukiikaddyo ogw’oluggya olw’omunda, n’apima, nga gulina ebipimo bye bimu ng’emirala gyonna. 29 Obusenge bwagwo obw’abakuumi, n’amabanga gaagwo, n’ekisasi kyagwo byalina ebipimo bye bimu ng’ebirala. Omulyango n’ekisasi kyagwo byalina amabanga amafunda okwetooloola, era gwali mita amakumi abiri mu ttaano obuwanvu, n’obugazi mita kkumi na bbiri n’ekitundu. 30 (S)Ebisasi eby’emiryango ebyetoolodde oluggya olw’omunda buli kimu kyali obugazi mita kkumi na bbiri n’ekitundu, n’obugulumivu mita bbiri n’ekitundu. 31 (T)Ekisasi kyagwo kyatunuulira oluggya olw’ebweru. Empagi zaakyo zaali zooleddwa n’ebifaananyi eby’enkindu. Amadaala munaana ge gaalinnyibwanga okutuuka ku kisasi eky’oku mulyango ogw’Obukiikaddyo ogw’oluggya olw’omunda.\n32 Oluvannyuma n’antwala mu luggya olw’omunda ku mulyango ogw’Ebuvanjuba ogw’oluggya olw’omunda, n’apima omulyango ogwo, nga gulina ebipimo bye bimu ng’emirala. 33 Obusenge bwagwo n’amabanga gaagwo n’ekisasi kyagwo byalina ebipimo bye bimu ng’ebirala. Omulyango n’ekisasi byalina amabanga okwetooloola, era gwali mita amakumi abiri mu ttaano obuwanvu n’obugazi mita kkumi na bbiri n’ekitundu. 34 (U)Ekisasi kyagwo kyatunuulira oluggya olw’ebweru. Empagi zaakyo zaali zooleddwa n’ebifaananyi eby’enkindu. Amadaala munaana ge gaalinnyibwanga okutuuka ku kisasi eky’oku mulyango ogw’Ebuvanjuba ogw’oluggya olw’omunda.\n35 (V)N’antwala ku mulyango ogw’Obukiikakkono ogw’oluggya olw’omunda n’alupima ng’ebipimo bye bimu ng’emiryango emirala. 36 (W)Obusenge bwagwo obw’abakuumi n’amabanga gaagwo, n’ekisasi kyagwo byalina ebipimo bye bimu ng’ebirala. Omulyango n’ekisasi byalina amabanga okwetooloola, era gwali mita amakumi abiri mu ttaano obuwanvu, n’obugazi mita kkumi na bbiri n’ekitundu. 37 Ekisasi kyagwo kyatunuulira oluggya olw’ebweru. Empagi zaakyo zaali zooleddwa n’ebifaananyi eby’enkindu. Amadaala munaana ge gaalinnyibwanga okutuuka ku kisasi eky’oku mulyango ogw’Obukiikakkono ogw’oluggya olw’omunda.\nEbisenge gye Bategekera Ssaddaaka\n38 (X)Waaliwo ekisenge n’oluggi lwakyo ekyaliraana ekisasi ku buli mulyango ogw’oluggya olw’omunda. Omwo ebiweebwayo ebyokebwa mwe byayozebwanga. 39 (Y)Mu kisasi eky’emiryango mwalimu emmeeza bbiri oluuyi olumu n’endala bbiri oluuyi olulala kwe battiranga ebiweebwayo ebyokebwa, n’ebiweebwayo olw’ebibi, n’ebiweebwayo olw’omusango. 40 Era ebweru w’ekisasi ku mulyango, okumpi n’amadaala awayingirirwa ku mulyango oguli mu bukiikakkono waaliwo emmeeza bbiri ne ku luuyi olulala olw’amadaala waliwo emmeza bbiri. 41 Ne kitegeeza nga waaliwo emmeeza nnya ku luuyi olumu olw’omunda, n’emmeeza endala nnya ku luuyi olulala ng’oyimiridde mu mulyango, awamu z’emmeeza munaana, kwe battiranga ssaddaaka. 42 (Z)Era waaliwo n’emmeeza endala nnya ez’amayinja amateme ez’ebiweebwayo ebyokebwa, buli emu yali desimoolo nsanvu mu ttaano eza mita obuwanvu, obugazi desimoolo nsanvu mu ttaano eza mita n’obugulumivu kitundu kya mita. Okwo kwe baateekanga ebiso ebibaaga ebiweebwayo ebyokebwa n’ebiweebwayo ebirala. 43 Era waaliwo n’ewuuma ez’engalo bbiri, obuwanvu bwazo sentimita mwenda, ezaawanikibwa ku bisenge okwetooloola. Ku mmeeza kwe baatekanga ennyama ey’ebiweebwayo.\nEbisenge bya Bakabona\n44 Mu luggya olw’omunda waaliyo ebisenge bibiri eby’abayimbi, ekimu ku luuyi olw’omulyango ogw’Obukiikakkono ekyolekera Obukiikaddyo, n’ekirala ku luuyi olw’omulyango ogw’Obukiikaddyo okutunuulira Obukiikakkono. 45 (AA)N’aŋŋamba nti, “Ekisenge ekyolekera Obukiikaddyo, kya bakabona abavunaanyizibwa yeekaalu, 46 (AB)n’ekisenge ekyolekera Obukiikakkono kya bakabona abavunaanyizibwa ekyoto. Abo be batabani ba Zadooki, era be Baleevi bokka abasobola okusemberera Mukama okumuweereza.”\n47 N’apima oluggya, nga luli mita amakumi ataano obuwanvu, n’obugazi mita amakumi ataano, nga kya nsonda nnya ezenkanankana, n’ekyoto kyali mu maaso ga yeekaalu.\n48 (AC)N’antwala ku kisasi kya yeekaalu n’apima empagi ez’ekisasi ezaali eruuyi n’eruuyi olw’ekisasi. Ne ndaba nga ku mukono ogwa ddyo empagi emu epima mita bbiri n’ekitundu ku luuyi olw’ebweru ate ng’empagi eyookubiri ku mukono ogwa kkono erina ebipimo ebyenkanankana na luli. Oluuyi olw’omunda olw’empagi emu lwapima mita emu n’ekitundu, n’oluuyi olw’omunda olw’empagi eyookubiri nga nalwo lupima mita emu n’ekitundu. Okuva ku mpagi we zitandikira okutuuka ku mulyango gwa yeekaalu waali mita musanvu, ekitegeeza nti ekisasi kyali mita musanvu obuwanvu. 49 (AD)Obugazi bw’omulyango ng’otaddeko n’empagi ez’enjuuyi zombi bwali mita kkumi. Okuva ku mpagi okutuuka ku mulyango gwa yeekaalu waali mita ttaano n’ekitundu. Amadaala kkumi ge gaalinnyibwanga okutuuka ku kisasi. Waaliwo n’empagi endala bbiri eruuyi n’eruuyi ezaaliraana empagi eziwanirira ekisasi.\n40:1 : a 2Bk 25:7; Yer 39:1-10; 52:4-11; Ez 33:21 b Ez 1:3\n40:2 : a Dan 7:1, 7 b Ez 17:22; Kub 21:10\n40:3 : a Ez 1:7; Dan 10:6; Kub 1:15 b Ez 47:3; Zek 2:1-2; Kub 11:1; 21:15\n40:4 : a Yer 26:2 b Ez 44:5\n40:5 : Ez 42:20\n40:6 : Ez 8:16\n40:7 : nny 36\n40:14 : Kuv 27:9\n40:16 : nny 21-22; 2By 3:5; Ez 41:26\n40:17 : a Kub 11:2 b Ez 41:6 c Ez 42:1\n40:19 : a Ez 46:1 b nny 23, 27\n40:21 : nny 7\n40:22 : nny 49\n40:23 : nny 19\n40:25 : nny 33\n40:26 : nny 22\n40:27 : nny 32\n40:28 : nny 35\n40:30 : nny 21\n40:31 : nny 22\n40:34 : nny 22\n40:35 : Ez 44:4; 47:2\n40:36 : nny 7\n40:38 : 2By 4:6; Ez 42:13\n40:39 : a Ez 46:2 b Lv 4:3, 28 c Lv 7:1\n40:42 : a Kuv 20:25 b nny 39\n40:45 : 1By 9:23\n40:46 : a Ez 42:13 b Kbl 18:5 c 1Bk 2:35 d Kbl 16:5; Ez 43:19; 44:15; 45:4; 48:11\n40:48 : 1Bk 6:2\n40:49 : a nny 22; 1Bk 6:3 b 1Bk 7:15


Bukedde Online - Baza sizoni ofune ssente mu buli ky'otunda\nObwongo bw'abaana abadda ku ssomero bwetaaga kusooka 'kukubako...\nEngeri omuzadde gy'olambikamu omwana mu kulaba ttivvi\nOkwetandikirawo omulimu kye kinaakubbula mu 2018\nOmukuumi w'awaka ayiiyizza eggaali etambul...\nAdded 22nd November 2017\nNze natandika okutegeka engoye za bakasitoma ku ntandikwa y’omwezi guno kuba nkimanyi kye kiseera abantu mwe bakolera emikolo. Ng’omwaka tegunnaggwaako.\nMayanja ng’ali mu kutunga engoye mu dduuka lye.\nBya H. MUSOKE NE J. ZZIWA\nOMUKISA gusanga yeetegese! Enjogera eno etambulira ku bantu abafuna ssente mu nnaku enkulu, nga kye basoose okukola kwe kutegeka ebyo ebitambula mu nnaku zino ne balyoka babiyoolamu omudidi.\nEno emu ku sizoni abasuubuzi gye basinga okwetegekera, naye ate abamu bamanyi okugiyitamu nga bakaaba, wabula omutawaana we guva buteetegeka n’okumanya ekyo abantu kye baagala ekijja okutambula.\nSsekukkulu n’olusooka omwaka sizoni abantu abakola bizinensi ez’enjawulo mwe basinga okufunira abaguzi kubanga bangi babeera mu keetalo nga bagula ebintu eby’enjawulo omuli eby’okwambala, okwewunda, okulya n’ebirala.\nNaye ekibuuzo kisigala kiri nti, naawe oli mwetegefu okuzeefunirako?\nDenis Kayemba owa Fashion Statement ku Majestic Plaza ng’atunda engatto n’engoye, agamba nti, abasuubuzi abalina amaduuka mu bizimbe, mu nnaku enkulu bakasitoma beeyongera kuba n’abantu abakola mu ofiisi abatatera kuba na budde mu biseera bino babufuna ne bajja okutuwagira.\nOkufuna mu sizoni, olina okumanya ebintu ebitambula noolyoka osuubula nga tukubye bbali.\nOkugeza ku bantu abatunda engoye mu sizoni eno mubaamu obubaga bungi obw’engoye enjeru n’emmyuufu, kitegeeza engoye eza langi zino n’emisono egiriko olina okuba nazo.\nBizinensi ezikola kati\nEbiseera by’ennaku enkulu\n1.Okusala enviiri n’okuzisiba\n2.Okutunda emmere n’ebyokulya ebirala\n3.Eby’okwambala okuli engoye n’engatto\n4.Abatunda enkoko 6Abatunda eby’abagole n’ebikozesebwa m kwanjula, abantu bakola emikolo mu nnaku zino.\n5.Bangi kati bakubirira amayumba okulya sekukkulu nga bayingidde, abatunda ebizisimbwa bizinensi zitambula.\n6.Mu biseera bino abakola ku kuweereza ssente nabo baba ku mudido, kuba abantu bava mubitundu eby’enjawulo okujja mu kibuga okusuubula, wabula tebaagala kutambula na ssente kye bava bazitambuliza ku massimu.\nAte bezigaanyi okumala nga bagula ebintu batumya ne babasindikira endala. Ekikwetaagisa kwe kulowooleza bizinensi yo, okugiwa obudde, okugyagala ssaako okukwata obulungi bakasitoma, ate kkiriza okukyusa okusinziira ku mbeera ya bizinensi.\nOkwongera mu kapito Godfrey Kawombe omusuubuzi w’amatooke, obummonde n’emmere endala ku Kaleerwe: Emmere kimu ku bisinga okutunda mu sizoni ya Ssekukkulu n’okuyingira omwaka kuba buli omu ayagala okulya obulungi.\nMu kiseera kino buli musuubuzi alina okunoonya engeri gy’afunamu ssente okwongera ku bungi bw’emmere gy’aleeta era ejja kutambula.\nAbadde asuubula enkota z’amatooke 50 dda ku 100, ow’enkoko naye alina okwongerako, ab’ente n’ebyokulya ebirala, kyokka jjukira okukuuma omutindo.\nOmuntu ng’osuubula emmere katugeze amatooke, mu kiseera kino nkusuubira okuba ng’omanyi ensuku gy’ogenda okutema emmere, kabekasinge nga wamuwadde ne ku ssente nga olinze lunaku kutuuka.\nWeetegekeere buli sizoni Dorah Matovu, omusuubuzi w’endibota z’engatto enkadde ku Bukoola mu Kampala, Endibota ebeeramu engatto ez’enjawulo.\nBuli sizoni nneetegekera mu ngeri ya njawulo. Buli ndibota gye nsala mu biseera bino nzigyamu engatto ennungi ddala ne nzitereka, ne nninda January okutuuka mu February okuzitunda ng’abaana badda ku masomero ate bajja kuba bazinoonya.\nKino kitegeeza okuzitundira wano ate mba nfiirwa, kati ez’abaana nziggyamu ne nzitereka nga bwe mbaza sizoni y’abaana nga banaatera okudda ku massomero.\nSulaiman Kato asala endibota mu katale ka St. Balikuddembe (Owino), ekintu kye kimu kikola ne ku asala endibota z’engoye oba ensawo z’abaana ze bakozesa nga badda ku masomero.\nMu biseera ky’okudda ku massomero, emijoozi gya langi omuli bbulu, kiragala, emmyuufu, kyenvu gibeera gya ttunzi.\nNg’oggyeeko okwetegekera abayizi, engoye z’abakulu naddala abakyala nazo osobola okuzeetegekera gamba ez’obubaga kuba mu biseera by’okutikkira abayizi mu December ne February okwo gattako embaga n’okwanjula aba gomesi n’amakanzu nabo bakola.\nAgamba nti kino kikuyamba okufuna ssente ng’otaddemu kitono kuba mu nnaku nga zino abaguzi we babeerera abangi kibeera kikwetaagisa okwongeramu amaanyi mu bizinensi yo okusobola okuvuganya n’okubeera n’emmaali y’omulembe ate ng’oluusi oyinza obutabeera na ssente zino.\nBrian Mayanja owa Good Hope ku Eagle Plaza ng’atunga ngoye z’abagole; Ng’emirimu emirala egifuna mu nnaku enkulu, naffe abatunga engoye tubeera n’emirimu mingi ate nga tulina okutuukiriza obwetaavu bwa bakasitoma baffe.\nMu kiseera kino sijjumbira kupangisa bagole ngoye, kuba ate osobola okufiirizibwa ssente, ntunga n’engoye ebika ebirala kuba sizoni y’abagole ssinga tekola bulungi ate mba nsobola okubbulukukira awalala.\nMu sizoni y’embaga bizinensi endala eko ezifuna za mmotoka eziwerekera abagole. Nyiriza mmotoka yo ogitwale we bazipangisiza.\nEbifaananyi n’okukwata vidiyo nabyo bifuna. Ebimuli, ebyekwewunda n’ebisanyusa ebitali bimu okwo gattako bizinensi y’okufumba, abatimbi n’abalina ebifo ebitegekerwamu emikolo gattako abakuba ebidongo nabo babeera ku mudido.\nObukadde 180 butabudde disitulikiti y'e Masaka\nBp. Kibuuka akalaatidde abavubuka okukulaakulanya talanta zaabwe\nZiizino bizinensi ezikuyisa mu nnaku enkulu ng'oli musanyufu\nNtunda nnyama okufuna ekiwera mu nte\nObwongo bw'abaana abadda ku...\nOLUVANNYUMA lwa Gavumenti okulangirira nti abayizi abamu baddyo okusoma nga October 15, 2020, abazadde baatandise...\nEngeri omuzadde gy'olambika...\nMU mbeera eno ng’abayizi basomera ku ttivvi kitegeeza nti ebbanga abaana lye bamala ku ttivvi lyeyongera. Ng’oggyeeko...


Bukedde Online - Abagagga bagabanye olutobazzi e namuwongo ne balemesa kcca okutema oluguudo olupya\nAbagagga bagabanye olutobazzi e namuwongo ne balemesa kcca okutema oluguudo olupya\nJennifer Musisi agudde mu bintu: Ateebye...\nAKOLA nga dayirekita wa Kampala Ying. Andrew Kitaka asabye minisita Chris Baryomunsi, Gavumenti eyanguye entegeka y’okusazaamu ebyapa bye yagaba mu bifo by’entobazzi kubanga bannannyinibyo bafuuse omuziziko mu nkulaakulana.\nMinisita Chris Baryomunsi (ayogera), Andrew Kitaka (amuddiridde) , Moses Atwin (ddyo) n’omubaka wa Pulezidenti mu Kampala, Faridah Mpiima Mayanja mu lukiiko eggulo.\nYaloopye nti waliwo abagagga babiri abaagula olutobazzi lw’omwala gwa Nakivubo mu bitundu by’e Namuwongo naye babalemesezza okutema oluguudo olupya olugatta Namuwongo ku Bugoloobi, luwonye bannakampala ku bulippagano.\nYategeezezza nti omulimu baali bagutandise nga ne ssente bazirina kyokka tebamanyi bakungu mu kitongole ky’ettaka abaawa abagagga bano ebyapa mu kifo ekirabikira ddala nti lutobazzi.\nBino bibadde mu nsisinkano ebaddewo n’abakungu okuva mu bitongole bya Gavumenti ebikola ku ttaka mu Kampala omuli olukiiko lwa Kampala District Land Board, abawandiisi mu ofiisi ezikola ku by’ettaka, omubaka wa Pulezidenti mu Kampala, Faridah Mpiima Mayanja, omumyuka wa Loodi meeya, Hajjat Sarah Kanyike, n’abamu ku bazze banyigirizibwa ku ttaka.\nKitaka yayanjudde nti ekiseera kino ebyapa ebiwera 19531 tebinnaba kuyingizibwa mu kompyuta za Gavumenti kye yagambye nti kya bulabe ekisobola okuvaako okukeereya emirimu gy’enkulaakulana ssaako okubba ettaka ly’abantu nga balikolera ebyapa ebisukka mu kimu.\nAte omubaka wa pulezidenti mu Kampala, Faridah Mayanja yategeezezza minisita nti yeewuunya abakozi ba gavumenti abakola ebyapa ebisoba mu kimu ku poloti oba ettaka, kyokka ne basigala mu ofiisi nga tebalina wadde kyebakoleddwaako.\nMinisita baamwanjulidde emivuyo egiri ku ttaka mu Kampala omuli, omuntu okumugobera ekyapa emyaka egisoba mu etaano, enguzi efuhhamye ku ttaka, babulooka abayitiridde mu ofiisi z’eby’ettaka abavaako okulinnyisa ebisale by’okufuna ebbaluwa yonna mu ofiisi z’ebyettaka ssaako abakozi ba Gavumenti (Registrar) abalina obuyinza ku fayiro obusinga n’obwaminisita.\nMinisita Baryomunsi yategeezezza nti bagenda kusazaamu ebyapa byonna mu ntobazzi kubanga olukiiko lw’abaminisita lwayisa dda n’ekirango ne kifuluma.\nYagambye nti buli kyapa baagala kiyingizibwe mu kompyuta okwewala okukola ebyapa ebisoba mu kimu.\nYategeezezza nti bagenda kulondoola abakozi ba gavumenti (Registrar) abalina obuyinza obwenkomeredde n’abakyusibwa ne bagaanira mu Kampala.\nYamenye ofiisi 13 okuli; eya Kampala, Wakiso, Mukono, Jinja, Masaka, Mbarara, Kabalole, Arua, Masindi, Mbale.\nN’agamba nti ate bagenda kuggulawo endala mukaaga okuli; Mpigi, Luweero, Mityana, Rukungiri, Tororo, moroto ne Soroti okuyambako okwanguyiza abantu okugoba ku ttaka lyabwe.\nKyokka omu ku bakozi ba Gavumenti akulira zooni ya Kampala, Johnson Bigiira yategeezezza nti abamu ku abagobwa ettaka tebatuukiriza bisaanyizo ate ne batayagala kwebuuza ekibaleetera okulowooza nti abakozi ba gavumenti be bazibu.\nYategeezezza nti tewali alya nguzi era ofiisi zaabwe baazikola nga bonna batuula wamu.\n‘Ababagoba ku ttaka mubasibe emiguwa’


Bukedde Online - Owa Toli Mwavu awonye obuwuulu\nOwa Toli Mwavu awonye obuwuulu\nAyagala okuva mu bupangisa osaana wekkaanye...\nINNOCENT Tegusulwa owa ‘Toli Mwavu’ mutwe gwo gwe mwavu akubye embaga ey’ekiroodi Bannaddiini ne bamukubiriza okukuuma obufumbo buno nga bunywevu.\nAbagole n’emperekeze zaabwe\nTegusulwa nga mukozi wa Bukedde Ttivvi etwalibwa Vision Group yagattiddwa ne mwana munne Rosette Atukunda omukozi mu kitongole kya Posta Uganda, mu Lutikko e Lubaga ng’obubagatta kwakulembeddwa Fr. Joseph Luzindana ku Lwokubiri ng’essakalamento eno yabaweereddwa nga December 19, 2017.\n“ Ennyingo zino ettaano ze njagala mwekwate okutambuza obufumbo bwammwe;- mukulembeze essaala, mwekwate Baibuli, n’obutalabankana.\nMulina okusembera omubiri gwa Kristo ssaako n’okwekwata Maama Maria era ηηenda kubawa Ssappule gye naggya ewa Paapa,” Fr. Luzindana bwe yabagambye. Abagole baasembeza abagenyi baabwe ku wooteeri ya Serena.\nBaatuuse mu kifo kino wakati mu kubiibya ku mazina nga bakulembeddwaamu omuyimbi, Stabua Natooro eyakubye ennyimba okuli; Yogayoga ezaaleese n’abagenyi okuyimuka ne bazina.\nMu ngeri y’okulaga ‘amasappe’ abagole batudde ku kidaala waggulu nga buli mugenyi waabwe bamulengera bulungi era mu kwogerako gye bali, akulira Vision Group, Robert Kabushenga yeebazizza Tegusulwa okutwalirawo Atukunda mu ggulu era n’abasuubiza nti bwe banaavaayo (waggulu eyo) agenda kubawa embuzi.\n“ Rosette, omusajja Tegusulwa gw’otutte mukozi era twagala omuyambe okutuukiriza emirimu gye. Njagala muzaale abaana mwenda tewali muzannyo, ofune ettaka olime olusuku, emmwaanyi ate olunde ,” Kabushenga bwe yagambye.\nAkulira Bukedde ttivvi Moses Kasasa nga yayogedde ku lwa Bukedde Famire, yatenderezza obumalirivu bw’abagole mu byonna bye bakwatako era n’abasabira obufumbo obujjudde emirembe.\nOmukolo guno gwetabiddwaako Minisita wa Ssaayansi ne Tekinologiya mu ggwanga, Dr. Elioad Tumwesigye eyeeyamye okuwa abagole ente nga yeegasse ku nte endala ttaano ezaabaweereddwa okutandika obufumbo.\nAbayimbi abalala okuli; Chris Evans ne Dr. Hilderman be bamu ku baasanyusizza abagenyi.\nToli mwavu mutwe gwo gwe mwavu,


JUVENTUS yeetegese okudduka mu Chelsea ng'emalirizza okuzannya fayinolo ya Europa, eyogere n'omutendesi Maurizio Sarri. Omutendesi ono tamatizza bakama be mu Chelsea era kigambibwa nti nabo aba Chelsea baagala kumweggyako ng'empaka za Europa ziwedde.\nJuventus, eterina mutendesi oluvannyuma lwa Max Allegri abadde agitendeka okugenda, esuuriza enkessi okulaba ng'etwala Sarri. Kyokka agayita mu nkuubo nago galaga nga Chelsea bw'etandise omuyiggo gw'omutendesi omulala.\nKigambibwa nti batunuulidde Frank Lampard, eyabazannyirako. Mu kiseera kino, Lampard atendeka Derby County, ezannyira mu Championship ey'e Bungereza kyokka nga nayo ku Mmande egenda kuzannya Aston Villa mu kasengejja akasembayo okulaba oba esobola okwesogga Premier.\nLampard agamba nti engeri gy'akyalina endagaano ne Derby, eby'okugivaamu okugenda mu ttiimu endala waakubyogerako nga bamaze omupiira gwa Mmande.\nDP ekukkulumidde enkyukakyuka ezaakoleddwa FDC


Yeremiya 23 | Bayibuli ey'Oku Mukutu Gwaffe Ogwa Intaneeti | New World Translation\nAbasumba abalungi n’ababi (1-4)\nEmirembe mu bufuzi ‘bw’omusika omutuukirivu’ (5-8)\nBannabbi ab’obulimba basalirwa omusango (9-32)\n“Omugugu” gwa Yakuwa (33-40)\n23 “Zisanze abasumba abazikiriza era abasaasaanya endiga ez’omu ddundiro lyange!” Yakuwa bw’agamba.+ 2 Kale bw’ati Yakuwa Katonda wa Isirayiri bw’ayogera ku basumba abalunda abantu bange: “Musaasaanyizza endiga zange; mwazisaasaanya era temuzirabiridde.”+ “Kale ŋŋenda kubabonereza olw’ebikolwa byammwe ebibi,” Yakuwa bw’agamba. 3 “Nja kukuŋŋaanya endiga zange ezisigaddewo okuva mu nsi zonna gye nnazisaasaanyiza,+ era nja kuzikomyawo mu ddundiro lyazo,+ era zijja kuzaala, zaale.+ 4 Nja kuziteerawo abasumba abanaazirundanga obulungi.+ Zijja kuba tezikyeraliikirira era nga tezikyatya, era tewali n’emu ejja kubula,” Yakuwa bw’agamba. 5 “Laba! Ennaku zijja,” Yakuwa bw’agamba, “lwe ndissaawo omusika* omutuukirivu okuva mu lunyiriri lwa Dawudi.+ Kabaka alifuga+ era alyoleka amagezi era n’akola eby’obwenkanya n’eby’obutuukirivu mu nsi.+ 6 Mu nnaku ze Yuda erirokolebwa,+ era Isirayiri eriba mu mirembe.+ Lino lye linnya ly’aliyitibwa: Yakuwa Bwe Butuukirivu Bwaffe.”+ 7 “Naye ekiseera kijja,” Yakuwa bw’agamba, “lwe bataligamba nti, ‘Nga Yakuwa bw’ali omulamu, eyaggya abantu ba Isirayiri mu nsi ya Misiri!’+ 8 wabula nti: ‘Nga Yakuwa bw’ali omulamu eyaggya bazzukulu b’ennyumba ya Isirayiri mu nsi ey’ebukiikakkono ne mu nsi zonna gye yali abasaasaanyirizza n’abazza,’ era balibeera mu nsi yaabwe.”+ 9 Bannabbi mbagamba nti: Omutima gwange munda mu nze gumenyese. Amagumba gange gonna gakankana. Nninga omuntu atamiddeNninga omuntu anywedde n’agangayira,Olwa Yakuwa n’olw’ebigambo bye ebitukuvu. 10 Kubanga ensi ejjudde abenzi;+Ensi ekungubaga+ olw’okuba ekolimiddwaOmuddo ogw’omu lukoola gukaze.+ Empisa zaabwe mbi, era bakozesa bubi obuyinza bwabwe. 11 “Bannabbi ne bakabona boonoonefu.*+ Ne mu nnyumba yange nsanzeemu ebintu ebibi bye bakola,”+ Yakuwa bw’agamba. 12 “Ekkubo lyabwe lijja kuba lya kaseerezi era nga likutte ekizikiza;+Bajja kubasindika era bajja kugwa. Kubanga nja kubatuusaako akabiMu mwaka gwe banaabonerezebwamu,” Yakuwa bw’agamba. 13 “Bannabbi b’omu Samaliya+ mbalabyemu ekintu ekibi ennyo. Bye balagula babiragula ku lwa Bbaali,Era bawabya abantu bange Isirayiri. 14 Ne bannabbi b’omu Yerusaalemi mbalabyemu ebintu ebibi ennyo. Benzi+ era boogera eby’obulimba;+Bawagira* abakozi b’ebibi,Era tebalekaayo bibi bye bakola. Gye ndi bonna balinga Sodomu,+Era abantu baamu balinga Ggomola.”+ 15 Kale bw’ati Yakuwa ow’eggye bw’ayogera ku bannabbi: “Ŋŋenda kubaliisa omususaEra ŋŋenda kubawa amazzi ag’okunywa agalimu obutwa.+ Kubanga bannabbi b’omu Yerusaalemi be baviiriddeko obwewagguzi okubuna mu nsi yonna.” 16 Bw’ati Yakuwa ow’eggye bw’agamba: “Temuwuliriza bigambo bannabbi bye babagamba.+ Babalimba.* Okwolesebwa kwe boogerako kuva mu mitima gyabwe,+So si mu kamwa ka Yakuwa.+ 17 Enfunda n’enfunda bagamba abo abatanzisaamu kitiibwa nti,‘Yakuwa agambye nti: “Mujja kuba mu mirembe.”’+ Era abo bonna abagugubira ku ky’okugoberera emitima gyabwe emikakanyavu babagamba nti,‘Tewali kabi kajja kubatuukako.’+ 18 Kubanga ani eyali ayimiridde mu abo abali okumpi ne YakuwaAsobole okulaba n’okuwulira ekigambo kye? Ani assizzaayo omwoyo eri ekigambo kye asobole okukiwulira? 19 Laba! Embuyaga ya Yakuwa ejja kujja n’obusungu bungi;Okufaananako omuyaga ogw’amaanyi, ejja kukuntira ku mitwe gy’ababi.+ 20 Obusungu bwa Yakuwa tebujja kukkakkanaOkutuusa lw’anaatuukiriza ebiruubirirwa by’omutima gwe. Mu nnaku ez’enkomerero mulikitegeera bulungi. 21 Bannabbi saabatuma, naye baagenda. Saayogera nabo, naye baalagula.+ 22 Naye singa baali bayimiridde mu abo abali okumpi nange,Bandireetedde abantu bange okuwulira ebigambo byangeEra bandibaleetedde okuleka ekkubo lyabwe ebbi n’ebikolwa byabwe ebibi.”+ 23 “Ndi Katonda ali okumpi wokka,” Yakuwa bw’agamba, “so si Katonda ali n’ewala?” 24 “Waliwo omuntu yenna asobola okwekweka mu kifo ekyekusifu gye sisobola kumulabira?”+ Yakuwa bw’agamba. “Eriyo ekintu kyonna mu ggulu ne ku nsi kye sisobola kulaba?”+ Yakuwa bw’agamba. 25 “Mpulidde bannabbi abalagula eby’obulimba mu linnya lyange nga bagamba nti, ‘Nnaloose ekirooto! Nnaloose ekirooto!’+ 26 Okulagula eby’obulimba kulituusa wa okuba mu mitima gya bannabbi? Be bannabbi aboogera obulimba obuli mu mitima gyabwe.+ 27 Baagala okwerabiza abantu bange erinnya lyange olw’ebirooto bye babuuliragana, nga bakitaabwe bwe beerabira erinnya lyange olwa Bbaali.+ 28 Nnabbi aloose ekirooto k’attottole by’aloose, naye oyo alina ekigambo kyange k’ayogere ekigambo kyange mu mazima.” “Essubi n’emmere ey’empeke birina kye bifaanaganya?” Yakuwa bw’agamba. 29 “Ekigambo kyange tekiri ng’omuliro?”+ Yakuwa bw’agamba; “era tekiri ng’ennyondo eyasaayasa olwazi?”+ 30 “Ŋŋenda kubonereza bannabbi abanyoolanyoola ebigambo byange basobole okubuulira abantu bo bye baagala,”+ Yakuwa bw’agamba. 31 “Ŋŋenda kubonereza bannabbi,” Yakuwa bw’agamba, “abo aboogera ebigambo ebyabwe ku bwabwe nti, ‘Ayogedde!’”+ 32 “Ŋŋenda kubonereza bannabbi aboogera ebirooto eby’obulimba,” Yakuwa bw’agamba, “ne bawabya abantu bange olw’obulimba bwabwe n’okwewaana kwabwe.”+ “Saabatuma era saabalagira. N’olwekyo tebalina kye bajja kugasa bantu bano,”+ Yakuwa bw’agamba. 33 “Ate era abantu bano oba nnabbi oba kabona bwe bakubuuza nti, ‘Omugugu* gwa Yakuwa kye ki?’ ojja kubaddamu nti, ‘“Mmwe mugugu! Era nja kubasuula eri,”+ Yakuwa bw’agamba.’ 34 Era bwe wabaawo nnabbi oba kabona oba omuntu agamba nti, ‘Guno gwe mugugu* gwa Yakuwa!’ Omuntu oyo n’ab’omu nnyumba ye nja kubabonereza. 35 Buli omu ku mmwe abuuza munne ne muganda we nti, ‘Yakuwa azzeemu ki? Era Yakuwa ayogedde ki?’ 36 Naye omugugu* gwa Yakuwa temuddamu kugwogerako, kubanga buli muntu ekigambo kye gwe mugugu,* era mukyusizza ebigambo bya Katonda omulamu, Yakuwa ow’eggye, Katonda waffe. 37 “Bw’oti bw’onoobuuza nnabbi, ‘Yakuwa akuzzeemu ki? Era Yakuwa ayogedde ki? 38 Era bwe muneeyongera okugamba nti, “Omugugu* gwa Yakuwa!” bw’ati Yakuwa bw’agamba: “Olw’okuba mugamba nti, ‘Ekigambo kino gwe mugugu* gwa Yakuwa,’ ng’ate mmaze okubagamba nti, ‘Temwogera nti: “Omugugu* gwa Yakuwa!”’ 39 laba! Nja kubasitula mbakasuke okuva we ndi, mmwe n’ekibuga kye nnabawa ne bajjajjammwe. 40 Era nja kubaleetako obuswavu obutaliggwaawo n’okufeebezebwa okutaliggwaawo era okutalyerabirwa.”’”+\n^ Obut., “mu nnaku ze.”\n^ Obut., “ensibuka.”\n^ Obut., “Bagumya emikono gya.”\n^ Oba, “Babasuubiza ebitaliiyo.”\n^ Oba, “Obubaka obuzito.” Ekigambo ky’Olwebbulaniya kirina amakulu ga mirundi ebiri: “obubaka obuzito okuva eri Katonda” oba “ekintu ekizitowa.”\n^ Oba, “Buno bwe bubaka obuzito.”\n^ Oba, “obubaka obuzito.”\n^ Oba, “bwe bubaka obuzito.”


Akalulu Katabuse; Omusuubuzi Sheilah Draville owa NRM ayingidde olw’okaano okuvuganya ku kifo ky’omubaka omukyala e Mukono – Watchdog Uganda\nSheilah Amaniyo Draville eyesowoddeyo okuvuganya ku kifo kyo mubaka omukyala owa Mukono\nOKUVUGANYA ku kifo ky’omubaka omukyala akiikirira Disitulikiti ye Mukono kweyongeddemu ebbugumu, Omu ku basuubuzi mu Kampala bwayingidde olwokaano nga agamba nti kuluno ayagala kugonjoola nsonga ziruma bantu ba Mukono.\nSheilah Amaniyo Draville omutuuze ku kyalo Jinja Misindye mu Division ye Goma e Mukono yoomu ku beesowoddeyo okuvuganya ku kifo kino, oluvanyuma lw’abaddeyo Peace Kusasira Mubiru okukyabuulira naddayo e Rwampala gye bamuzaala.\nSheilah agamba nti obumanyirivu bwalina mu nsonga eziruma abakyala saako n’abaana tayinza kutuula butuuzi naatunula nga ebintu bigenda bubi mu Ggwanga.\nOno musuubuzi mu kibuga Kampala saako ne bweru we Ggwanga nga emirimu gye agiddukanyiza mu kkampuni emanyiddwa nga JABE Enterprises etuusa kuno ebintu ebikozesebwa mu maka saako ne ndala eya Good Man etuusa ebikozesebwa mu masomero ku bayizi abakola amasomo ga Saayansi.\nEra ono ye Ssabawandiisi we kibiina kya LOTALE ettabi erye Mukono, kyagamba nti kino kimuwadde amaanyi okuvaayo okuvuganya ku kifo kino engeri gyali nti bulijjo abadde atambula mu bitundu ebyenjawulo nga batwala obuyambi mu bantu abatalina mewasirizi.\nTwamutuukiridde mu makaage agasangibwa e Jinja Misindye mu Goma natutegeeza bwati ebikwata ku lugendo lwe saako ne by’obukulembeze bwe;\nSheilah nabamu ku bakyala banne nga basomesa abayizi okukola eby’okulya bye bayinza okujjamu esimbi\nNzalibwa omwami Ben Draville n’omukyala Jane Draville abatuuze be Kabowa mu Division ye Lubaga mu Kampala nga eno gye nazaalibwa saako n’okukulira.\nEbbanga lyonna mbadde muno mu Kampala saako ne Mukono nga okugenda e Mukono nasooka kugenda nasooka kugendangayo nga nsoma e Namagunga St Tereza Pulayimale.\nBwe navaayo neegatta ku ssomero lya Kampala Parents eyo gye natuulira eky’omusanvu, nga ebibuuzo byange bikomyewo nasaba bazadde bange banzizeeyo e Mukono mu ssomero lya St Mary’s e Namagunga gye natuulira ebigezo bya Siniya ey’okuna, era olw’abiyita nasaba ne nsigala e Namagunga okutuuka mu siniya ey’omukaaga, olw’emikwano gye nali nfunye mu Mukono.\nNeeyongerayo e Makerere gye nakolera Deguli yange eyasooka mu ssomo lye by’obusuubuzi (Development Economics) era olwagimala ne nsalawo nzireyo e Mukono gye mba nsimba amakanda ne Famile yange.\nBwentyo nasikiriza omwami wange Juvinal Betambira naye okubeera e Mukono kubanga abantu bange ne mikwano abasinga baali babeera Mukono, ate olwo nail maze n’okwegatta ku bibiina by’okwekulakulanya ebiwerako omuli ne Lotale.\nSheilah ne bannaLotale banne ettabi erye Mukono\nWakati nga nkola emirimu gy’obwanakyewa ne Lotale tukoze emirimu mingi mu byalo bye Mukono omuli okugaba ebintu eby’eyambisibwa abakyala mu kuzaala (MAMA KITS), mu malwaliro agenjawulo, okugabira abayizi abatalina mwasirizi engoye ze basomeramu, engato saako n’okubawerayo ebisale ku masomero nga omu ku kawefube w’okusitula ebyenjigiriza mu kitundu kyaffe ekye Mukono.\nTubadde era tugenda mu byalo ne tutendeka abaana bato okwetandikirawo obulimulimu obutono mwe basobola okujja akasente okugeza nga okulima ebirime ebyettunzi, kye tulowooza nti okukuza omwana nga amanyi okwekolera kimuyamba okweyimirizaawo nga akuze.\nEra mbadde neetaba mu mirimu egikolebwa ab’ekitongole kya Theresa Ministries Friends of Charity, nga muno tulabirira abaana abatalina bazadde, okubafunira eby’okwambala, okusoma ne bintu ebilala ebibayamba mu mbeera yabulijjo.\nLwaki ozze wesimbewo e Mukono.\nOmanyi nze ndi mukyala ayagala okwekolera emirimu gyange omwami ansange nga nina we ntuuse, kale njagala okulaba nga abakyala bonna mu mukono babaako kye bakola okulaba nga basobola okuyimirizaawo ekitundu ku maka gaabwe.\nNja kwettanira nnyo okunoonyeza abantu baffe obutale bwe birime nga akasooli, ebinyebwa ne mwanyi naddala ebweru we Ggwanga, kubanga bambi e Mukono abantu balimi nnyo naye badondolwa nnyo abasuubuzi be mmere saako ne mwanyi.\nSheilah ne BannaLotale nga bakwasa akulira eddwaliro lye Mukono Dr Sam Kasirye ku kkono ebyeyambisibwa mu abakyala mu kuzaala\nEby’obulamu e Mukono bikyali mu mbeera mbi nga amalwaliro agamu mu kitundu kino mafu nnyo, era nga bannabyabufuzi tubadde tukiraba nga bagafaako mu biseera byakunoonya bululu, kye njagala kikome kubanga bannaMukono abeetaaga eby’obujjanjabi ebilungi.\nEnyingiza ya maka egenda kuba nsonga nkulu nnyo kubanga eno ne mukadde waffe omukulembeze we Ggwanga Yoweri Kaguta Museveni agitaddeko nnyo essira, kye ndowooza nti singa nange mwegattako wajja kubaawo ekikyuka.\nSheilah agenda kuvuganyiza mu Kibiina kya NRM mu kamyufu akabindabinda olwo alyoke agende mu kalulu ka bonna mu 2021.\nTROUBLED FDC: Parliament turns down Muntu’s request, refuses to kick out Ingrid from EALA race\n23rd February 2017 at 18:39


Bukedde Online - Aba Yellow Power beemulugunya olwa NRM obutafaayo nga batuusibwako obulabe\nAba Yellow Power beemulugunya olwa NRM obutafaayo nga batuusibwako obulabe\nAba Yellow Power, wakati ye Mandera Jjumba addiriddwa Gerald Kasagga (ku ddyo) nga bali mu lukungaana lwa bannamawulire.\nABAVUBUKA b'ekisinde kya Yellow Power mu kibiina kya NRM, bavuddeyo ne bakukkulumira bakama baabwe obutafaayo ng'abawagizi ba NRM wansi batuusibwako obulabe.\nBaabadde mu lukungaana lwa bannamawulire ku ofiisi z'ekibiina kyabwe mu Ndeeba, ne bategeeza nti bali mu kutya olw'obulumbaganyi obubakolebwako abooludda oluvuganya gavumenti omuli; ;okubonoonera ebintu byabwe, okubatiisatiisa n'okubatuusaako obulabe.\nPauson Twinamasiko, omukwanaganya w'emirimu mu kibiina kino agambye nti, baludde nga batwala ensonga zaabwe eri abakulembeze ba NRM naddala ewa ssaabawandiisi w'ekibiina kino, Kasule Lumumba n'abakulu abalala, ku bannaabwe abazze batuusibwako obulabe, nti kyokka tebafaayo wadde okugenda mu malwaliro okubalambula oba okubayambako ekibamalamu amaanyi. Bamala kutuukitira pulezidenti n'abayamba, n'akola emirimu abakulembeze be gye bandikoze.\nBongedde okuteeka ku nninga abakulembeze ba NRM mu ofiisi ennene ez'enjawulo, olw'okulemererwa okutuukiriza n'okuteeka mu nkola ebigendererwa bya gavumenti ya NRM nga bwe yabiteeka mu manifesito ne batandika kwenoonyeza byabwe kukkusa mbuto zaabwe, kye bagambye nti kibakyayisizza mu bantu n'okulaba gavumenti ya NRM ng'etalina kyekoledde bantu.\nGerald Kasagga, ssentebe w'ekibiina kya Yellow Power mu ggwanga agambye nti, gavumenti yeetaaga okugogola obukulembeze bwayo okuviira ddala waggulu mu bakulira ebitongole, abakulira pulojekiti ezandiyambye abavubuka n'abantu abalala, ne bavumaganya gavumenti.\nAgambye nti, bbo nga Yellow Power beewaddeyo okunoonyereza ku mivuyo gyonna egikolebwa abanene mu gavumenti bagyanike osanga baneddako.\nBavumiridde ne Bajjo olw'okuggya ssente mu gavumenti nga yeefudde agenda okuyamba abantu, n'atabaako wadde kyateekawo okubayamba.\nEyali Katikkiro wa Buganda n'abalala 43 babaggyeko obwayinginiya\nWabaddewo vvaawompiteewo ng'aba FUFA balondesa abakulembeze b'omupiira\nAb'e Ssembabule babanguddwa ku ngeri gye banaaganyulwa mu pulojekiti y'amafuta.\nYigiriza omwana okunaaba engalo kimusobozese okuyita mu luwummula nga mulamu\n'Okunywa amazzi ly'eddagala erisookerwako: 'Gajjanjaba amaaso, ensigo, omutima n'ekibumba'\nOkulwalira ku lubuto kiyinza okuvaako okuzaala kiggala oba muzibe


Bukedde Online - 'Dokita' eyakubye omuyizi eddagala effu bamututte talinnya\nBaleese etteeka ku kunyumya akaboozi\nAb'e Kibuli boogedde ku bya Kenzo ne Sheikh Muzaata\n'Dokita' eyakubye omuyizi eddagala effu bamututte talinnya\nOmulamuzi alagidde eyasobya ku wa P.6 n'amutta...\nGuno musango muloope!.. Kkooti eragidde ssemaka...\nAdded 18th December 2016\nBakadde be nga batuuze b’e Bweyogerere –Bbuto mu Kira baamututte ku ddwaaliro lya KT Medical Centre eribaliraanye okufuna obujjanjabi obusookerwako kyokka eddagala eryamukubiddwa lyamufuutudde omubiri gwonna n’abeera bubi ng’ebitundu by’omubiri ebimu biringa ebiyidde omuliro.\nBaluka (ku ddyo) bwe yabadde alabika nga yaakakubwa eddagala. Ku kkono bw’alabika kati ng’afunye ku bujjanjabi.\nOMUYIZI mu ssomero lya St. Jonan SSS Kauga Mukono owa S2, Faith Baluka yavudde mu bigezo n’asindikibwa awaka ng’alumizibwa mu kamwa.\nKitaawe w’omwana, Mathias Wasswa omukozi mu kitongole kya URA yatandise okwekengera obukugu bw’abasawo mu ddwaaliro lino embeera bwe yeeyongedde okutabuka kyokka nga bbo bagenda mu maaso na kumugumya.\nOluvannyuma ng’embeera etabuse ekisusse omwana yatwaliddwa mu ddwaaliro e Nsambya gye baabategeerezza nti obuzibu bwonna bwavudde ku ddagala eryamuweereddwa nga batandika okumujjanjaba.\nTaata w’omwana bwe yazzeeyo mu ddwaaliro e Bweyogerere gye yasoose okufuna obujjanjabi obwavuddeko obuzibu n’abiyitiramu gwe baabadde bamanyi nga “Dokita” Elias Tugume, yamuwaddeyo 500,000/- okumuyambako ku bujjanjabi e Nsambya obwabaddde bwetaaga ssente ennyingi.\nWasswa bwe yazzeeyo wiiki ewedde okumubuulira ebigenda mu maaso , Tugume yatutte musango ku poliisi ng’aloopa Wasswa okuba nga yabadde asaalimbira ku ddwaaliro lye wabula poliisi n’ebatabaganya.\nKayizzi Mubiru (ku ddyo) ng’ayambula Tugume.\nWasswa yeekubidde enduulu mu kibiina ekigatta abajjanjabi mu ggwanga ekya Allied Health Professionals Council ku byatuuse ku mwana we mu ddwaaliro lya KT Medical Centre era nabo ne basitukiramu.\nKu Lwokutaano, Micheal Mubiru Kayizzi okuva mu Allied Professionals Council eri wansi wa minisitule y’ebyobulamu nga y’avunaanyizibwa okulondoola enzirukanya y’amalwaliro mu masekkati ga Uganda yagambye nti baakoze okunoonyereza ne bakizuula nti Tugume tabeerangako musawo ng’alina satifi keeti ya kukebera musaayi gwa balwadde.\n“Tusazeewo eddwaaliro lino tuliggale okutuusa nga lifunye omusawo omutuufu nga n’okunoonyereza ku Tugume bwe kugenda mu maaso.\nDokita eyawandiisibwa mu ddwaaliro nga ligenda okuweebwa layisinsi naye agenda kunoonyerezebwako,” Kayizzi bwe yagambye.\nOmumyuka wa ssentebe wa Bbuto mu Divizoni ya Bweyogerere mu Munisipaali ya Kira, yagambye nti beewuunyizza eddwaaliro lino okubeera nga terituukiridde ate nga libadde likola ku balwadde bangi ddala.\nKT Medical Centre,\nBakoze ekikwekweto ku mmotoka ez'ebbeeyi\nOmwoleso gwa URA okuddizza ku bakasitoma gujjumbiddwa\nObubenje bwatuze 32 mu wiikendi\nVision Group ewadde abalongo ab’emyaka 85 ettu\nAba poliisi babiri battidwa mu ntiisa e Kawempe!\nObubonero bw’omukazi atuuse ku ntikko\nAb'e Kibuli boogedde ku bya Kenzo...\nSheikh Abdul Salaam Mutyaba Imaam w’omuzikiti gw’e Kibuli yagambye bakyetegereza ebya Kenzo era bagenda kutuuza...\nEyali bba wa Kulannama awadde Kenzo...\nEyali bba wa Senga Kulannama n’amugoba, Abdul Lubega, awadde Kenzo amagezi nti byonna by’ayitamu ye (Lubega) bifaanana...


AUDIO! Sheebah awangudde "award" esinga obunene n'obuswavu mu Uganda, Spice Diana ayogedde - Galaxy FM 100.2\nAUDIO! Sheebah awangudde “award” esinga obunene n’obuswavu mu Uganda, Spice Diana ayogedde\nBannayuganda bawagidde akakiiko akalwanyisa obusegu okubonereza abayimbi bonna, abegumbulidde okwambala enkunamyo mu bitundu by’eggwanga ebyenjawulo.\nAkulira akakiiko Dr Annette Kezaabu bwe yabadde ayogerako eri bannamawulire mu bitundu bye Kasese, yagambye nti abayimbi basukiridde okwambala mu nyambala eyesitaza omuli okwambala obutimba okulaga ebitundu by’ekyama, ekisanyalaza emitima gy’abaana abato n’okubonoona.\nDr Kezaabu bwe yabadde eyogera, yanokoddeyo omuyimbi Sheebah Kalungi nti y’omu kwabo abasukiridde okusabalaza abasajja olw’engeri gyayambalamu, okumalako abakyala ekitiibwa kyabwe ate abaana abato bangi, abamwegomba abagenda okwonooneka.\nKu nsonga eyo, bannayuganda abasobodde okuwayamu ne 100.2 Galaxy FM banokoddeyo abamu ku bayimbi, abasinga okwambala enkunamyo kyoka ne basaba abayimbi abbo, okweddako.\nAbantu banno bagambye nti mu Uga\nnda yonna Sheebah yasinga okwambala obubbi, Cindy Sanyu wakubiri, Desire Luzinda akwata kwakuna ate Catherine Kusasira akwata kyakuna.\nEmbeera eyo, y’emu ku nsonga lwaki Sheebah ayinza okuwangula engule y’omukyala asinga okusasaanya obusegu mu ggwanga lino.\nKu mbeera eyo, omuyimbi ate nga muwandiisi wa nnyimba Julius Buyinza amanyikiddwa nga Barbi Jay agambye nti obudde bw’ekiro, abantu balina kwolesa kye balina nga n’abayimbi bamu balina okweyambisa emibiri gyabwe okukyamula abalabi.\nAte omuyimbi Spice Diana agambye nti mu Uganda buli muntu yenna waddembe okwambala engeri gy’ayagala.\nAgamba bonna abayimbi bambala engoye okusinzira mu kifo ky’agenda okuyimbiramu era awadde eky’okulabirako nti omuyimbi yenna alina okwambala obugoye obumpi okugenda okuyimbira mu kirabu kuba n’abantu abagenda mu bifo ebyo bambala mu ngeri bwetyo, era agambye nti teri muyimbi yenna ayinza kwambala nkunamyo ng’agenda okuyimba ku mukolo omuli embaga obwa okwanjula.\nOpen Microphone - Evening Rush Reloaded


Bukedde Online - Lwaki Maradona mu Napoli gye yasinga okukolera erinnya\nEbijuujulu nga binywegera Maradona.\nYeegatta ku Boca Juniors kyokka okusobola okubeezaawo kiraabu eno, aba Boca Juniors baalina okuzannya emipiira gy'omukwano mingi. Kino kyali kitegeeza kumukuba mpiso ezimuyamba okumujjanjaba obuvune bwe yafunanga olw'okuzannyanga emipiira gy'okumu kumu.\nEno ng'avuddeyo, yeegatta ku Barcelona mu ddiiru eyali esinga okuba ey'ebbeeyi mu kiseera ekyo. Baamukuba endobo era yamala emyezi 4 ng'ali wansi, mu myaka 2, Maradona yava mu Barcelona ne yeegatta ku Napoli. Eno ng'atuuseeyo, yasalawo okwambala 'shiini guard' bbiri maaso n'emabega ng'agamba nti basusse okumukuba endobo.\nKu ttiimu y'eggwanga, Maradona yakolerayo ebyafaayo ebirala ebikyaliwo n'okutuusa kati. Yabawangulira world Cup ya 1986 mwe yakubira Bungereza ggoolo ekyabaluma n'okutuusa kati. ‘Nnamanya nti gwali mukono gwange era nnakigenderera okukikola kyokka buli kimu kyali ku sipiidi era ddiifiri ne layini tebalaba nga mpanika omukono okukoona ku mupiira.'\nMaradona yali ayogera ku ggoolo eno gye yakuba Bungereza. Maradona yakuba ggoolo ng'akozesa omukono gwe kyokka ddiifiri ne layina we bonna tebaakiraba ggoolo n'ebalwa. Yali yaakabakuba ggoolo eno, laba ate bw'abakuba ggoolo mwe yasalira ekisaawe okukimalawo. Ggoolo eno ye yalondebwa FIFA nga ggoolo y'ekyasa kya 20.\nENJAGA N'ABAKAZI BY'AMWONONA\nWadde nga ku kisaawe Maradona yali muganzi nga tewali amuwunyamu mu kiseera we yazannyira, twagenda okuyingira mu myaka gy'e 80 ng'ayize omuze gw'okunywa enjaga.\nOkwawukanako n'enjaga ya bulijjo, enjaga eno ebeera ya maanyi, abasinga mutera okugiraba mu ffirimu, ebeera ya buwunga era ekuba nnyo. Enjaga eno yatandika okugikozesa ng'ali mu Barcelona mu 1983 era yagenda okwegatta ku Napoli ng'omuze gukulidde ddala era nga n'omupiira gwe gutandise okuvumbeera.\nMu Napoli yali wa maanyi nnyo, nga tasobola na kutambulako ku nguudo, nga eno y'emu ku nsonga lwaki mu biseera ebye yayongera okukozesa enjaga olw'ekiwuubaalo ekingi.\nMu kiseera kye kimu ng'ali mu kibuga kya Naples, Maradona yakwatagana n'omu ku basajja abaali basinga okutigomya ekitundu kino Camora, yali atambuza enjaga. Yalina obubiina bw'ababbi, ne bakomando ab'omutawaana.\nMaradona agamba nti okugenda ewuwe yali ayagala kufuna bukuumi oluvannyuma lw'abantu okumumalako emirembe.\nOkumala ebbanga, Maradona abadde agenda mu malwaliro asobole okuva ku njaga naye ne bigaana era lumu mu 2000 yakubwako ekifaananyi ng'ali ne mukazi we ku ddwaaliro gye yali ajjanjabirwa enjaga.\nMaradona gye yakoma okunywa enjaga, gye yakoma n'okwenyigira mu mize emirala okwali okunywa ennyo omwenge, okwagala nnyo abakazi, okulwanagana n'abantu n'emirala mingi. Lumu yakuba bannamawulire amasasi era n'asibwa.\nMu 1991, Maradona baamukwata n'enjaga ne bamuvunana ssaako n'okugitambuza nga bw'agitunda, ekyaddirira kwe kumukebera era ne kizuulibwa nti alimu enjaga. Ekyava mu kino, kusibwa emyezi 15 nga tasamba mupiira.\nMu 1994, emyaka 8 oluvannyuma lw'okuwangula World Cup, Maradona yajaguzaako ggoolo gye yakuba Greece n'agenda mu maaso ga kkamera ne yeekola obusolosolo. Ekyava mu kino ye FIFA okumukebera ne bamusangamu enjaga okukkakkana nga bamugobyeyo.\nBwe kituuka ku bakazi, Maradona yali muzibu nnyo. Lumu yanyumyanga nti waliwo ekiseera we yeebakanga n'abakazi abasukka mu 5 omulundi gumu ate era bonna n'abakozesa mu kiro kimu.\nEnsonga enkulu eyamwawukanya ne mukazi we bwali bwenzi. Abaana b'ebbali babaleeta luvannyuma nga n'okukula bakuze era waliwo abalowooza nti abaana abalala bakyaliyo. Maradona yali akyogera lunye nti yali tasobola kubeerawo nga ‘bimaama' tabirabako era buli lwe yagendanga okulya ssente nga bimubeera kumpi ssente zisobole okumuwoomera obulungi.\nMU ARGENTINA BAMUSINZA NGA DDIINI\nBw'ogenda mu Argentina, Maradona bamusinza nga Katonda era baamukolamu ebibumbe bye basinza nga baagala okufuna emikisa. Maradona ddiini nnamba mu Argentina.\nAba Argentina ssi be bokka abamusinza, mu kiseera we yabeerera mu Napoli, nabo baamusinzanga nga n'okutuusa kati bakyakikola. Okutuuka ku kitiibwa kino, Maradona yamala kubayamba kuwangula kikopo kyabwe ekyasooka mu Bulaaya bwe yawangula UEFA Cup kwossa n'okubawangulira ebya liigi 2.\nLionel Messi; Omupiira guli mu nnaku olw'okuviibwako Maradona. Agenze naye tagenze kubanga Diego tafa.\nCristiano Ronaldo; Omu ku babadde basinga mu kintu kino. Agenze mangu nnyo kyokka alese omukululo munene nnyo. Teri ayinza kudda mu bigere bye. Tetugenda kumwerabira.\nPele; Tujja kuddamu tuzannye ffenna omupiira mu ggulu eyo gy'ogenze. Wummula mirembe.\nBeckham; Nasanyuka nnyo bwe namala ne mmusisinkanako. Tugenda kumusubwa nnyo.\nAbemmundu bawambye omutuuze w'e Busega\nNnannyini SPICK AND SPAN eyoza engoye e Wandegeya afudde\nAbabaka abapya abagenda okutagaza Palamenti


Nampewo (the atmosphere) - Wikipedia\nNampewo (the atmosphere)\nGakuweebwa Muwanga !! Nampewo kiva mu kugattika ebigambo by’oluganda “Nakazaala w’empewo ez’Obulamu”.\nEmikka egiri mu bwengula nkuyanja naye zi gyonna nti gikola empewo ebezaawo ebiramu. Ku nkulungo y’Ensi kuliko ebirungo by’emikka eby’ekibalo ebikola “empewo” eyetaagisa okusobozesa obulamu okubaawo.\nBbulangiti y’empewo eno eyebulungudde ensi y’eyitibwa “Nampewo”. Ekitegeeza nti ye nakazaala w’empewo ey’obulamu.\nEnkulungo (planets) zonna zirina namikka(planetary atmospheres) kyokka namikka w’enkulungo y’Ensi ye wanjawulo .\nMu nkulungo zonna ezetoloola enjuba Muwanga, enkulungo y’Ensi ye yokka eri mu kifo ekisobozesa embeera ez’ekibalo , ezisobozesa obulamu. Nampewo ye nakazadde w’empewo (omugattiko gwa ggaasi ezisobozesa obulamu) ku Nsi.\nKino Katonda yakiruka atya ? Ensi yebulunguddwa bbulangiti ya nampewo(the earth’s atmosphere) erimu ebirungo by’emikka ebikola empewo esobozesa obulamu okubaawo. Bbulangiti ya nampewo eno awamu n’olububi lwa ggaasi eyitibwa wozoni oba luyite olububi lwa wozoni (ozone layer) era bye biziyiza amayengo g’ekitangaala ag’obulabe okuva ku njuba , omuli aga Gama’le n’ago agali waggulu wa kkala eya vayolaobutatutuukako ku Nsi.\nNampewo kakung’unta ka Ensi akaziiyiza olubugumu (radiation) olw’obulabe eri obulamu obutatuuka butereevu ku nsi. Nampewo ekolebwa omugattiko gwa molekyu za ziggaasi n’ebintu ebirala ebyebulungudde ensi.\nNampewo okusingira ddala alimu zi ggaasi Nayitulojeni (78.09%) ne wokisigeni (20.95%). Mulimu ne ggaasi endala (other gases) ez’ebipimo ebitono awamu ne bu patike obw’enkalubo obulala ng’enfuufu, munyale (soot), evvu, n’omunnyo okuva mu semayanja.\nMu ggasi endala mulimu aligoni (Argon gas) 0.93% , ne kaboni-bbiriokisaidi  (cabondioxide) 0.003% , awamu n’amazzi (agali mu kikula ky’enfuumo, amatondo n’obuyinja bw’omuzira) , ebintu  ebiddako okuba mu nampewo.\nEbirungo (composition / ingredients) bya nampewo bya njawulo okusinziira ku kifo, embeera y’obudde, n’ebintu ebirala bingi ; ekyokulabirako , wayinza okubaawo amazzi mangi mu mpewo oluvannyuma lw’enkuba kirinnyamutikka oba okuliraana ssemayanja; okubaluka kwa volukano(ekipuluko) nakwo kuyinza okuteeka patike z’enfuufu ennyinji mu nampewo. Okwonoona empewo kuyinza okwongera ziggaasi , enfuufu oba munyale mu nampewo.\nAkakungunta k’ensi kano, nampewo, kaba kakwafu (densest) okusingira ddala ku saafeesi y’ensi olwo ne kakendeera gy’okoma okugenda waggulu kyokka tewali lusalosalo lulambulukufu wakati wa nampewo n’obwengula.\nEssomo lya nampewo (meteorology) liraga nti obulamu ku nsi tebwandisobose awatali bbulangiti eno eya nampewo. Katonda wa maanyi !!!\nNampewo mwe mubeera wokisigeni gwe twetaaga okussa ate era ye bbulangiti y’empewo z’obulamu eno ekkakkanya tempulikya ku nkulungo y’Ensi, n’ekkakkanya okukaalaama okubaawo ku nkulungo ezitaliiko nampewo.\nNampewo era etukuuma ng’eyingiza n’okusaasanya olubugumu (radiation) oluva ku njuba mu kigero ekyetaagisa . Ku masoboza ag’enjuba agatuuka ku Ensi, 30% gazzibwaayo mu bwengula olw’ebire ne saafeesi (ku ngulu) y’ensi ekitangaala bye kitomera. Nampewo ayingiza 19% olwo ebitundu 51% ne biyingizibwa Ensi.\nTetumanya kigenda mu maaso kyokka empewo erina obuzito , ensonga lwaki empewo etuli waggulu etuteekako akanyigirizi.\nOkukontana okuli mu nampewo kuva ku embeera ey’obunnyogovu n’eyokwookya okujjira mu “olubugumu lw’enjuba” (solar radiation). Okukontana kuno kwe kuvaako embuyaga, kikung’unta, kibuyaga oba omuyaga ogubeera mu nampewo. Okukontana kuno kuleetebwa mpewo ekunta okuva mu kifo ky’akanyigirizi akali waggulu(awannyogoga) okudda akanyigirizi gye kali wansi(ewabuguma).\nAkanyigirizi ka nampewo (air pressure) era kava ku buzito bwa molekyu z’empewo eziri waggulu. Gy’okoma okugenda waggulu, molekyu z’empewo zikendeera kubanga ezisinga ziba wansi. N’olwekyo akanyigirizi k’empewo kaba kakendeera gy’okoma okuva ku ttaka. Empewo ennyogoga n’eyokya bwe zisisinkana, ennyogoga ebugumizibwa ebbugumu eriva ku njuba, olwo n’efunvubira okudda waggulu eno ng’enyogoga bwe yenyigira wansi .\nAkanyigirizi ka nampewo era kalina akakwate n’essikirizo (gravity). Akanyigirizi ka nampewo bwe buzito obwekkatira ku mpewo eri mu nampewo.\nOkuyita mu mpewo ezitambula ng’embuyaga , nampewo atambuza ebbugumu erisukkulumye okwetoloola Ensi .\nMu ngeri emu oba endala embuyaga erina ekigendererewa kya Katonda okujja ebbugumu erisukkulumye okuva omusana we guba gukoze  okugumba kw’amaanyikasoboza agasukkulumye  oba okuva mu bitundu by’ensi ebyokya naddala mu tulopika n’amalungu  okudda mu bitundu by’ensi ebinnyogoga naddala ebyo ebiri waggulu  oba ebya latitudde eza waggulu.\nBino bigyidwa ku "https://lg.wikipedia.org/w/index.php?title=Nampewo_(the_atmosphere)&oldid=25058"\nLuno olupapula lwasemba okukyusibwamu ku 11:51, 7 Gwakkumi 2019.


Bukedde Online - Abatuuze bakubaganye n'abalokole lwa kkubo\nAbatuuze bakubaganye n'abalokole lwa kkubo\nBannamawulire bazize olukung'aana lwa Besigye\nABATUUZE n’abalokole mu kkanisa ya Bible Gospel Church Kampala bagwahhanye mu malaka wakati mu lukiiko olwayitiddwa poliisi okubatabaganya.\nOmuserikale (owookubiri ku kkono) ng’adduka okutaasa omugoberezi w’ekkanisa eyabadde agajambulwa.\nABATUUZE n'abalokole mu kkanisa ya Bible Gospel Church Kampala bagwahhanye mu malaka wakati mu lukiiko olwayitiddwa poliisi okubatabaganya.\nWakati mu kavuvuhhano kano, poliisi yawaliriziddwa okukuba amasasi mu bbanga okubagumbulula.\nAbatuuze mu Nabukalu zzooni mu muluka gwa Bwaise II e Kawempe, balumiriza abatwala ekkanisa eno okubazibira ekkubo lye babadde bakozesa okutuuka mu maka gaabwe, okugenda ku luzzi ne mu ddwaaliro e Kawempe gye bafunira obujjanjabi.\nOlukiiko lwabadde lukubirizibwa David Mwebaze omukwanaganya wa poliisi n'omuntu waabulijo mu Kampala n'emiriraano.\nAbatuuze bagamba nti okuva mu 2015, ab'ekkanisa lwe baasenga mu kitundu kino, ekkubo lyazibwa.\nHenry Kkungu ssentebe w'ekitundu ,yagambye nti bamaze ebbanga nga beegayirira ab'ekkanisa okubaggulirawo ekkubo ne beerema. "Tuzze tulwanagana n'abagoberezi b'ekkanisa ng'omulundi ogusembyeyo baatulumba ne batukolako effujjo ne batukuba kyokka ekikwasa ennaku, ate poliisi yasibamu batuuze.\nNze bankuba ne nfuna obukosefu ku mutwe, ne mbaggulako omusango ku poliisi y'e Kawempe ku fayiro SD:REF: 59/02/02/2020."\nAte Twaha Kafeero omutuuze yagambye nti, "nze bansanga ntereeza oluguudo ne bankuba n'oluvannyuma ne banteekako ogw'okusaalimbira ewaabwe ku fayiro nnamba SD:REF:73/01/02/2020.\nBammenya engalo n'okutuusa leero nnyiga biwundu. Nange nabaggulako omusango ku SD:REF: 99/01/02/2020 e Kawempe naye sinnayambibwa.\nRhodah Nsagi muwala w'omugenzi James Ssebanakitta eyaguza ab'ekkanisa ettaka, yagambye nti jjajja we (omugenzi Mulindwa) yafa tasasudde ttaka kulimalayo.\n"Twalisasula nga taata tannafa n'oluvannyuma ne tuliguza ekkanisa." Kwe kusaba abatuuze okukwatagana n'ab'ekkanisa kuba mu kiseera kino ettaka be balirinako obuyinza.\nWakati mu kuteesa, abatuuze abamu we baatandikidde okukubagana n'abalokole ekyawalirizza poliisi okukozesa ku maanyi agenjawulo.\nGrace Kiyaga omukadde w'ekkanisa abatuuze gye balumiriza okubazibira ekkubo yategeezezza nti, "guno omulundi gwakuna ng'abatuuze batulumba ne bamenya ggeeti n'olukomera." Mwebaze yasabye abantu b'enjuyi zombi okubeera abakkakkamu.\nBible Gospel Church Kampala


Bukedde Online - Abafera okutwala abantu ebweru Poliisi ebayodde: Babasanze ne paasipooti 50\nAbatta Kaweesi balumbye muganda we: "Vva ku musango, bw'onaalemerako naawe tujja kukuggyawo"\nAbadde yeeyita ow'Amagye ng'awandiika abaa...\nPOLIISI y’e Nansana mu Wakiso ezinze kkampuni ya Umoja Travel Agency esangibwa ku Masitoowa mu Zooni ya West I, ebadde efera abantu ng’ebalimba okubatwala ebweru.\nZainabu Kaddu nga bamutwala ku poliisi y’e Nansana.\nAkulira ebikwekweto ku poliisi y’e Nansana, Brian Kalumagayo yagenze ku kkampuni eno oluvannyuma lw’abantu okwekubira enduulu nga bagamba nti babaggyako ssente okubatwala ebweru kyokka ne batabatwala.\nPoliisi yasanze akaseera akazibu okuyingira ofiisi ezaabadde zisibiddwa nga n’abakozi bagaanyi okuziggula nga bagamba nti tebaabadde na bisumuluzo biggulawo.\nOwa Poliisi ng'akutte kompyuta eyasangiddwa mu ofiisi\nBaawaliriziddwa okusala kkufulu ne bayingira ne batandika okwaza. Baasoose kubabuuza bbaluwa ebakkiriza okutwala abantu ebweru nga tebagirina.\nMu ofiisi baasanzeemu paasipoota 50, ebifaananyi by’abavubuka nga biwandiikiddwaako emawanga gye baabasuubizza okubatwala kyokka nga kompyuta eyasangiddwa mu ofiisi bwe bagyekebejja tebaasanzeeko biwandiiko byonna bikwatagana na kutambuza bantu bweru.\nZainab Kaddu omu ku bakozi abaasangiddwaawo nga y’akulira abakozi yategeezezza nti kkampuni eno yatta omukago ne kkampuni ey’amaanyi ng’ewandiika abaagala okugenda ku kyeyo amannya ne bagawaayo nga bano be balina obuvunaanyizibwa okubafunira emirimu.\nEbifaananyi by'abamu ku baawaayo ssente okutwalibwa ebweru\nPoliisi yabuuzizza Kaddu empapula ezikakasa bye yabadde ayogera n’ategeeza nga bw’atazirina kwe kumukwata n’emutwala ku poliisi y’e Nansana.\nKaddu mu kwewozaako yategeezezza nga bwe waliwo omuntu abasekeeterera okubasiba newankubadde nga bye bakola biri mu mateeka.\n“Waliwo omuvubuka eyali atukolera n’afera omuwala nga kati y’atulimirira”, bwe yategeezezza.\nOmu ku bali ku lukiiko lwa Zooni ya Nansana West I, Charles Kalema yategeezezza nga bwe bagenda okukolagana ne poliisi okumanya ebikwata ku kkampuni eno.\nEzimu ku paasipooti ezaasangiddwa mu ofiisi\nPoliisi yategeezezza nti bwe banaazuula nga kkampuni eno ebadde efera abantu bajja kutwala bannyini yo mu kkooti bavunaanibwe.\nN’agamba nti ne ofiisi zijja kuggalibwa nga bazudde ekituufu okutaasa abantu abalala abandibadde baferebwa.\nAmasasi gaanyoose e Nansana nga bakwata bannamagye abaategese akabaga mu bbaala\nBamukutte afera abantu okubatwala ebweru


Eby’Abaleevi 5 | Bayibuli ey'Oku Mukutu Gwaffe Ogwa Intaneeti | New World Translation\nEbibi n’ebiweebwayo ebyetaagisa (1-6)\nOkuloopa ekibi omulala ky’aba akoze (1)\nEbiweebwayo omwavu by’ayinza okuwaayo (7-13)\nEbiweebwayo olw’ekibi ekikoleddwa mu butali bugenderevu (14-19)\n5 “‘Omuntu bw’ayonoonanga olw’okuba teyayogera ng’awulidde ekirango ekiyita ab’okuwa obujulizi,*+ so nga yali mujulizi oba nga yalaba ekyaliwo oba nga yakitegeerako, omuntu oyo anaavunaanibwanga olw’ensobi ye. 2 “‘Oba omuntu bw’akoonanga ku kintu kyonna ekifudde ekitali kirongoofu, k’ebe nsolo ey’omu nsiko etali nnongoofu, oba ensolo ey’awaka etali nnongoofu, oba ekiramu ekibeera mu bibinja ekitali kirongoofu,+ taabenga mulongoofu, era anaabangako omusango wadde nga yakikoonako nga tagenderedde. 3 Oba mu butali bugenderevu, omuntu bw’akonanga ku butali bulongoofu bw’omuntu,+ kwe kugamba, ekintu kyonna ekitali kirongoofu ekisobola okumufuula atali mulongoofu, n’akimanya, anaabangako omusango. 4 “‘Omuntu bw’ayanguyirizanga okulayira okukola ekintu kyonna, ka kibe kirungi oba kibi, naye oluvannyuma n’amanya nti yayanguyiriza okulayira, anaabangako omusango.*+ 5 “‘Omuntu bw’abangako omusango mu kimu ku ebyo, anaayatulanga+ ekibi ky’akoze. 6 Era anaaleetanga eri Yakuwa ekiweebwayo olw’omusango olw’ekibi ky’anaabanga akoze,+ kwe kugamba, anaaleetanga endiga ento enkazi oba embuzi ento enkazi, ng’ekiweebwayo olw’ekibi, era kabona anaatangiriranga ekibi kye. 7 “‘Naye bw’abanga tasobola kuwaayo ndiga, anaaleetanga eri Yakuwa amayiba abiri oba enjiibwa bbiri ento+ ng’ekiweebwayo kye olw’omusango, ekimu nga kya kiweebwayo olw’ekibi, ate ekirala nga kya kiweebwayo ekyokebwa.+ 8 Anaabitwalanga eri kabona, era kabona anaasookanga kuwaayo ekyo eky’ekiweebwayo olw’ekibi; anaakiyuzanga obulago naye omutwe tagukutulirangako ddala. 9 Anaamansiranga ogumu ku musaayi ogw’ekiweebwayo olw’ekibi ku mabbali g’ekyoto, naye omusaayi ogunaabanga gusigaddewo anaagulekanga ne gutonnyolokokera ku ntobo y’ekyoto.+ Ekyo kiweebwayo olw’ekibi. 10 Ekinyonyi ekirala kabona anaakiwangayo ng’ekiweebwayo ekyokebwa ng’agoberera enkola eya bulijjo;+ kabona anaatangiriranga ekibi ky’akoze ne kimusonyiyibwa.+ 11 “‘Bw’abanga tasobola kuwaayo mayiba abiri oba enjiibwa bbiri ento, anaatwalanga ekimu eky’ekkumi ekya efa*+ y’obuwunga obutaliimu mpulunguse ng’ekiweebwayo olw’ekibi ky’anaabanga akoze. Tabuteekangamu mafuta era tabuteekangako bubaani obweru, kubanga kiweebwayo olw’ekibi. 12 Anaabutwalanga eri kabona, era kabona anaayoolangako olubatu okukiikirira ekiweebwayo kyonna, era anaabwokeranga ku kyoto kungulu ku biweebwayo bya Yakuwa ebyokebwa n’omuliro. Ekyo kiweebwayo olw’ekibi. 13 Kabona anaatangiriranga ekibi omuntu oyo ky’anaabanga akoze, ekimu ku bibi ebyo, era kinaamusonyiyibwanga;+ ekinaafikkangawo ku kiweebwayo kinaabanga kya kabona,+ nga bwe kiba ku kiweebwayo eky’emmere ey’empeke.’”+ 14 Yakuwa era n’ayogera ne Musa, n’amugamba nti: 15 “Omuntu bw’ataabenga mwesigwa n’ayonoona mu butali bugenderevu olw’okukozesa obubi ebintu bya Yakuwa ebitukuvu,+ anaaleetanga eri Yakuwa endiga ennume ennamu obulungi ng’ekiweebwayo olw’omusango,+ ng’egya mu muwendo gwa sekeri* ogugerekebwa okusinziira ku sekeri ey’omu kifo ekitukuvu.*+ 16 Era anaaliwanga olw’ekibi ky’anaabanga akoze ku kifo ekitukuvu era anaagattangako kimu kya kutaano eky’ekyo ky’anaabanga aliye.+ Anaakiwanga kabona, kabona n’atangirira ekibi+ kye ng’awaayo endiga ennume ey’ekiweebwayo olw’omusango, era ekibi kye kinaamusonyiyibwanga.+ 17 “Omuntu bw’ayonoonanga ng’akola ekimu ku bintu Yakuwa bye yalagira obutakolebwa, ne bw’aba ng’akikoze mu butali bugenderevu, anaabangako omusango era anaavunaanibwanga olw’ensobi ye.+ 18 Anaatwalanga eri kabona endiga ennume ennamu obulungi egya mu muwendo ogwagerekebwa, endiga eyo n’eba ekiweebwayo olw’omusango.+ Kabona anaamutangiriranga olw’ekibi ky’anaabanga akoze mu butali bugenderevu, era kinaamusonyiyibwanga. 19 Ekyo kiweebwayo olw’omusango. Mazima ddala omuntu oyo anaabanga aliko omusango olw’okwonoona mu maaso ga Yakuwa.”\n^ Obut., “eddoboozi ly’okukolima (okulayira).” Oboolyawo kyabanga kirango ekikwata ku kwonoona ekyabangamu okukolimira oyo ayonoonye oba okukolimira omujulizi ataavangayo kuwa bujulizi.\n^ Kirabika aba tatuukirizza kye yeeyama.\n^ Oba, “sekeri entukuvu.”


Bukedde Online - Ebintu bye tubuusa amaaso ne bitta ekitiibwa ky’ennyumba gy’ozimbye\nEbintu bye tubuusa amaaso ne bitta ekitiibwa ky’ennyumba gy’ozimbye\nJennifer Lopez ayambadde emisono lubalala...\nEngeri nnakawere ow'omulembe gye yeerabirira...\nOMUWALA omulungi atalina kugulu oba omukono afuuka mulema. N’omuntu azimbye ennyumba ey’omulembe kyokka n’alagajjalira ebintu by’ateekamu ng’emmeeza, kapeti, endabirwamu n’ekifo w’otereka engoye ebeera erina ky’ebulako.\nEddiiro nga lino linyuma otaddemu kapeti entono ng’eno erimu. Osobola n’okufunayo ey’oku mulyango.\nBYA MARY NAMBWAYO NE PAUL KAKANDE\nOlina okujjukira nti ebifo ebimu ng’eddiiro gwe mutima gw’ennyumba abagenyi we batuukira era bwe bagisanga nga yeefanaanira etyo bakugeya olw’okulemwa okutambula n’omulembe naddala ng’ennyumba gye wazimba ya mulembe okusinga ebintu bye wateekamu.\nIrene Kajubi omukugu mu by’okutegeka ennyumba mu Nina Interior Designers akulaze engeri gy’oyinza okuteekateekamu n’okulabirira ebintu by’obuusa amaaso oba by’oyita ebitono awaka ne wanyirira n’okukuweesa ekitiibwa.\nKajubi agamba nti emmeeza ze bakolera wano zibeera ngumu olw’emiti gye bazikolamu nga Mahogany, emivule, enkalati, emisambya n’emirala kyokka ezimu tezinyirira bulungi olw’abantu abazikola.\nEziva mu mawanga g’ebweru zibeera zirabika bulungi ng’era bw’ogiteeka mu nnyumba ebeera eshanana newankubadde ezimu teziwangaala n’okuba ez’entondo nga teyiibwako mazzi oba oyisaako ssabbuuni.\nBw’oba ogula emmeeza zino olina okumanya ekika kye weetaaga, ky’ogenda okugikozesa, w’ogenda okugiteeka na bantu ki abagikozesa.\nENKOZESA Y’EMMEEZA N’EBIKA BYAZO EY’OKU MULYANGO:\nOmuntu ow’obuvunaanyizibwa yandibadde n’akameeza ku mulyango oguyingira mu ddiiro kyokka nga katonotono ate nga kakoleddwa mu lubaawo.\nAkameeza kano kayamba okutuukizaako ebintu ebitonotono nga essimu, ebisumuluzo, obusawo bw’omu ngalo n’ebirala osobole okuggyamu engatto. Kino kikuyamba n’okuzuula by’olese mu mmotoka oba by’osudde.\nEMMEEZA Y’OMU DDIIRO:\nMu ddiiro ery’omulembe mulina okubeeramu emmeeza entonotono gy’oteeka wakati. Eno eyawukana ku gye muliirako emmere kubanga yo ebeera nnene okusinziira ku bantu b’olina awaka. Akameeza kano oyinza okufuna ak’endabirwamu bw’oba tolina baana baddalu abayinza okugizannyirako n’eyatika. Ate eriirwako obunene bwayo businziira ku nnamba y’abantu b’olina awaka.\nEMMEEZA Y’OMU KISENGE:\nBuli kisenge ekisulwamu kyandibadde kiteekebwamu akameeza. Kano tekaba kanene nga kakuyamba obutasuulasuula buntuntu mu kisenge n’oluusi okuwandiikirako mu biseera ebyo eby’eddembe.\nAKAMEEZA K’OMU LUKUUBO:\nSsinga obeera n’olukuubo nga luwanvu oba nga lugazi, kirungi nawo n’oteekawo akameeza w’oteeka obuntu obumu bwe mukozesa mwenna awaka ng’ebisumuluzo, eddagala erisenya amannyo, ttooki n’ebirala.\nEBIKA by’emmeeza ebiriko :\nAbantu ensangi zino basinze kwettanira mmeeza ezipangibwa olw’okuba tezitawaanya kutambuza naddala eri abakyapangisa. Ate abantu baagala nnyo emmeeza ennyimpi nga kirabika baakoowa ez’okukunuukiriza.\nEmmeeza okugikuuma obulungi olina okuteekako bu ‘‘table mart’’ nga buno buyamba okuziyiza ebintu ng’amazzi obutagyonoona.\nWeewale n’okutuula ku mmeeza n’okuteekako ebintu ebyokya.\nBw’oba ogula emmeeza eno buuza omukugu omanye biki by’otolina kukozesa ng’ogirongoosa nga ssabbuuni.\nWeewale okusiimuuza ebintu ebikalabula emmeeza ebiyinza okwonoona obulungi bwayo.\nEmmeeza ey’embaawo naddala ezikolebwa wano oyinza okugiddaabiriza ng’ofuuyirako ‘vanish’.\nKapeti bye bimu ku bintu by’oyinza okuteeka mu nnyumba okulabika obulungi. Wabula ennaku zino abantu bettanira nnyo kapeti entono ezibeera wakati w’eddiiro okutuuzibwa obumeeza obutakalabula tayiro ne seminti.\nKajubi agamba nti newankubadde abantu bangi bakyakozesa kapeti zino tezikyali nnyo ku mulembe olw’engeri abasinga gye bazimba amayumba gaabwe nga galimu tayiro.\nEBIKA BYA KAPETI\nKajubi agamba nti kapeti tezirina nnyo bika. Waliwo eza pulasitiika ezitera okukozesebwa bamufunampola ng’era teziwangaala n’ez’ebyoya. Kyokka kapeti zino okuzaawuula kisinziira ku ndabika, obunene n’enkula yaayo. Waliwo obutono obuteekebwa ku mulyango ne mu binaabiro.\nLWAKI KAPETI TEZIKYAKOZESEBWA\nl Kapeti zikozesebwa mu bifo ebyobunyogovu okusobola okukuuma ebbugumu mu nnyumba kyokka ennaku zino engeri n’ebbugumu gye lyeyongedde mu nsi, abantu abasinga bakozesa tayiro.\nl Kapeti n’addala ez’ebyoya zirina emize egyenjawulo omuli okutereka enfuufu, okuwunya naddala nga ziyiiseeko amazzi oba okukukula.\nl Kapeti z’ekyoya nzibu za kulongoosa kuba zitwala obudde bungi ng’okuzikuuta ne bbulaasi.\nl Ku bantu abalina endwadde za alajje kapeti zino zibakosa nnyo era abasula mu nnyumba zino batera okukeera okwasimula.\nEndabirwamu kye kimu ku bintu eby’omugaso ebiyinza okubeera mu nju eri ku mutindo kubanga abantu batono abayinza okuva mu nnyumba nga tebeerabye bwe bafanaana n’okunyuma.\nl Zino zibeera mu bifo eby’enjawulo omuli: Eddiiro we mutuula. Eno si yakweraba wabula kulabisa bulungi eddiiro. Mu buli kisenge mwandibaddemu endabirwamu abantu ze bakozesa okweraba. Kino kiyamba obutatawaanya bannaabwe mu bisenge ebirala.\nl Mu kinaabiro: Muno mulina okubeeramu endabirwamu ng’eno yeeyambisibwa omuntu amaze okunaaba obutaswala.\nl Endabirwamu y’omu lukuubo ekozesebwa okwetereeza ssinga obeera ofuluma mu kisenge naddala ng’olina gyogenda.\nEZIRI KU MULEMBE\nEndabirwamu eziri ku mulembe ze bayita (dressing mirrors) abasinga baziteeka mu bisenge.\nBazikola ng’olina ne w’otuula nga weekolako n’osobola okunyumirwa by’okola. Kyokka olina okugirongoosa ng’ogisiimulako enfuufu okulabika obulungi.\nOlina okugiteeka mu kifo ekirungi awatatuuka baana kubanga bayinza okugizannyirako ne bagyasa.\nBw’oba ogirongoosa olina okukozesa ssabbuuni ow’amazzi, amazzi n’akagoye n’oyisa ku ndabirwamu okusobola okugiyonja obulungi.\nKulozeti kye kifo ekizimbiddwa, kabada oba ekintu ekirala ekikoleddwa okuterekebwamu engoye.\nKulozeti ez’omulembe osobola okuzizimbira mu nnyumba era tezirina ng’eri gye zikosaamu bugazi bwa kisenge kyo. Kulozeti zino ziyinza okuba nga zikoleddwa mu miti oba mu ngoye kyokka zino zisinziira ku ssente n’obugazi bw’ekisenge. Omukugu mu kutegeka ennyumba okuva mu Ricardo Furniture City e Najjanankumbi akulaze ebika bya kulozeti wamu n’engeri gy’ozikwatamu.\nKULOZETI ENTUUFU YANDIBADDE ETYA\nKulozeti ey’omulembe esinziira ku kika omuntu ky’ayagala kuba zirimu ebika ebyenjawulo naye kulozeti yonna ey’omulembe yandibaddeko ekiggala okukuuma engoye obulungi, awateekebwa ebintu nga wazimbe bulungi wamu n’okubeera ne hanga okuteekebwa engoye.\nENZIMBA YA KULOZETI\nKulozeti y’omu kisenge okugizimba olina okukozesa omukugu. Balina okugizimba obulungi ne bakubamu embaawo n’okuwanikamu emiggo (rods) oluvannyuma oteekeko enzigi nga kuliko n’ebisumuluzo ng’osobola okusibawo.\nOsobola okugyawulamu ekitundu ne kibeera kya ngoye ate waggulu n’oteekayo ebintu nga kkeesi obutabeera na mujjuzo mu kisenge. Zirimu ebika omuli: Walk in Closet ezimbiddwa mu kisenge. Eno bagiteera mu nnyumba nnene.\nENDABIRIRA YA KULOZETI\nOmuntu okukuuma kulozeti nga nnyonjo kyandibadde kirungi n’oteeka ebintu by’osinga okukozesa okumpi w’obirabira amangu ate by’otokozesa nnyo n’obiteeka ewala.\nEbifaananyi nabyo bikulu nnyo mu nnyumba. Era omuntu bw’ayingira mu ddiiro, amaaso gatuukira waggulu nga bw’ageetoolooza okubyetegereza.\nWano bwe baba bayise babiri n’okusingawo ogenda okuwulira nga batandise okukubaganya ebirowoozo, okusonga ku bifaananyi ebyanyuma oba ebibajjukiza emyaka egyedda oba embeera yonna. Ennyumba yo okusigala ng’erabika bulungi, olina okufuna omubazzi n’akukubirayo obubaawo kw’obiteeka.\nOmukozi yawa omwana wange obutwa ate n’agaana n’okumukwatako\nNavio ayimbye mu Luganda ne bamuwa omukazi


Bukedde Online - Okufuna omukwano nâ€™abagagga yiga okwogera bye baagala\nOkufuna omukwano nâ€™abagagga yiga okwogera bye baagala\nAli mu luwummula lwa S.6 kola bino weetandikirewo omulimu\nEddagala lya Septrin likosa ayonka?\nAbantu bangi bankubidde nâ€™abalala ne bawandiika nga bagezaako okulaga nti kizibu nnyo okukwana omugagga oba omuntu akusingako, nti emirundi mingi twesanga nga kitwanguyira okukwatagana nâ€™abantu bwe twenkana.\nKino kituufu nnyo era kye kimu ku bintu ebisinze okutukuumira emabega.Â Osan\nKino kituufu nnyo era kye kimu ku bintu ebisinze okutukuumira emabega.Â Osanga omuntu ngâ€™agenze ku mukolo gwâ€™okumanyagana kyokka nâ€™asigala ngâ€™anyumya nâ€™abo bokka baasangiddwa amanyi era omukolo gugenda okuggwa, ngâ€™okuggyako be balangiridde ku kazindaalo talina mupya gwâ€™amanyaganye naye.\nEra eno ensonga yâ€™emu yeevaako abasajja abategeerekeka okulemwa okufuna abakyala ababasaanidde,Â kubanga aba atidde abakyala abamulabikidde ngâ€™abebbeeyi so nga mu butuufu ye bbeeyi ye,Â okukkakkana ngâ€™omusajja abadde anyoomebwa ate ye yeewanguliddeÂ omukazi alabika nga wa bbeeyi.\nBwe tutyo era bwe tulemwa okufuna emikwano gye tulowooza nti gya bbeeyi ate abalala ne bafuna emikisa egituukirira abantu abo kyokka ne balemwa okufuna omukwano oba okuguwangaaza, so nga okukola emikwano kyandibadde kintu kyangu nnyo.\nEkisinga obukulu kwe kumanya nti abantu bonna beerowoozaako bokka. Kino kitegeeza nti bwâ€™oba oyagala okusanyusa omuntu oteekwa okumussa mu kifo ekimulaga nti wa maanyi.\nOkusobola okukunnyonnyola kino okitegeere ka nkuwe ekyâ€™okulabirako ekigamba nti buli muntu gyâ€™afa yenkana tayagala kumuyisaamu maaso.\nKino kitegeeza nti buli muntu ayagala okulabika nga wa mugaso era wa maanyi mu bantu abalala era ffenna kino kye kitukeeza okukola. Omuntu nâ€™azimba ennyumba eyebisenge byâ€™atajja kusulamu, nâ€™agula emmotoka gyâ€™avuga omulundi ogumu mu mwezi, abalala nâ€™agula eyâ€™ebbeeyi kyokka nga waliwo eyâ€™essente entono eyandikoze omulimu gwe gumu. Oli asalawoÂ okwambala essuuti mu biseera ebyâ€™ebbugumu, nâ€™afiira ku mukazi owâ€™ekitiibwa kyokka nga waliwo abangu, nâ€™asalawo okwewola ssente, nâ€™ebirala bingi.\nNâ€™olwekyo fuba nga bwâ€™osobola okulaba ngâ€™omugagga gwâ€™oyagala okukolako omukwano omanya ebintu byâ€™asinga okwagala nâ€™ebirungi ebimuliko oba byâ€™alina obiwaane mu ngeri entuufu. Wabula togeza nâ€™omukiina. Muwaawe ekintu nga ddala kituufu, bwâ€™onoomukiina ajja kukukyayira ddala. Kyokka bwâ€™onoomugamba ekintu nga waliwo nâ€™omulala eyali akimugambye ajja kukwagala.\nWeewale okusalira omugagga omusango oba okumulaga nti yasobya mu ngeri emu oba endala. Buli kintu kyâ€™aba asazeewo era ngâ€™akissizza mu nkola tekigasa okumulaga nti yabadde mukyamu, okuggyako ngâ€™akwebuuzizzaako nga tannakikola olwo nâ€™olyoka omuwa amagezi amatuufu. Omuntu yenna bwâ€™otandika okumukwata ensobi ku byazze akola oba otandise okumulaga nti amagezi ge ogabuusaabuusa ekintu ekitajja kukuyamba kumukolako mukwano.\nAbanywi bâ€™omwenge kino bakimanyi bulungi, bwe babaako abagulira omwenge, buli nkayaana ezibaawo yaaziwangula era nnina ne be nnalaba nga beegwanyizza abawala omu nâ€™atabukira munne ngâ€™amubuuza lwaki yeegwanyiza omuwala asinga obulungi nga nâ€™omugagga obwedda agula omwenge gwâ€™asiimye!!\nKikugasa ki okuwangula empaka kyokka ngâ€™ofiirwa omukwano ogubadde guyinza okukubbula.\nKikuggyako ki okuwaana omuntu nti yâ€™asinga okumanya abantu abâ€™omugaso mu kitundu era nâ€™abakutusaako ensi nâ€™eyongera okukwanguyira.\nEbyo byonna ngâ€™obimaze jjukira etteeka ekkulu mu kukolagana nâ€™abantu erya â€œmpa-nkuweâ€ nga lino litegeeza nti abantu nga bwâ€™obayisa nabo bwe bakuyisa. Omuntu bwâ€™omulaga nti omwagaliza birungi byereera era nga toliimu bukuusa mu buli ngeri naye ajja kukwagala.Â Yagala omugagga ate owaane buli kirungi kyâ€™alina mu buli ngeri naye ajja kukwagala.\nENGERO Zâ€™ABAGAGGA:Â Ogubula eyeeguya teguwangaala.\nPulezidenti Museveni alaze ebyamututte e Luweero


Bukedde Online - Mwebale kudduukirira Basiraamu\nEnzizi 8 ku buli 10 e Mukono zirimu obucaafu-bakugu...\nABAKULIRA amakampuni mu ggwanga baweereddwa amagezi okudduukiriranga Abasiraamu abatalina busobozi nga babawa ebikozesebwa naddala eby’okusiibulukuka mu mwezi guno ogw’ekisiibo bagabane ku mpeera.\nWano nga bakwasa abakulira omuzikiti gw’e Kibuli ebintu by’okusiibulukuka.\n“Okusiibulula Abasiraamu mu kiseera kino eky’omwezi omutuukuvu tekitegeeza nti olina kumala kufuuka mugagga wabula nga ffe abaweereza abantu tulina okubaddizaako mu kiseera nga kino kuba balina obwetaavu.\nEno y’ensonga lwaki tuvuddeyo okuwa abakulira omuzikiti gw’e Kibuli eby’okusiibulukuka basobole okuliisa Abasairaamu abatalina,” akulira kkampuni ya Liquid Telecom, Denis Kahindi bwe yategeezezza.\nBino Kahindi yabyogeredde ku muzikiti e Kibuli bwe yabadde agenzeeyo n’abakozi be ku Lwokutaano okukwasa akulira ba Imaamu ku muzikiti guno, Shiekh Abdul Salam Mutyaba ebintu by’okusiibulukuka.\nMu bino mwabaddemu; ensawo za sukaali, bookisi za sabbuuni, butto, eng’aano, omunnyo n’ebirala bikozesebwe abasiibi.\nSheikh Mutyaba yabeebazizza okulumirirwa Obusiraamu wadde agikulira, Denis Kahindi si Musiraamu.\nYagambye nti kikulu nnyo okuwa Abasiraamu naddala ku muzikiti kuba bangi bava ewaabwe mu kisiibo ne bajja ku mizikiti okusiibulukuka.\n“Wano e Kibuli ekitono ennyo mu kiseera kino tusiibukulula Abasiraamu abasukka mu 250 olunaku era bwe mutuwa ebintu nga bino kiba kikulu nnyo gye tuli okwanguya omulimu guno,” Sheikh Mutyaba bwe yategeezezza.\nWadde nga kkampuni eno yabadde yeeyamye okuyunga omuzikiti gw’e Kibuli ku mukutu gwa WiFi, Sheikh Mutyaba yakigaanyi ne mu luggya lwagwo kuba Abasiraamu bandiremererwa okusaala n’okukola emirimu emirala egibatutte ku muzikiti.\nWabula yagambye nti bajja kwongera okukyogerako balabe oba bagibateera mu ofiisi zaabwe.


Bukedde Online - Abaasimattuka Kazawula boogedde\nAbaasimattuka Kazawula boogedde\nSaagala kuva ku mayirungi\nNRM ewera kumegga DP e Masaka\nStephen Sserunkuuma akolera ku siteegi yâ€™e Wandegeya: Bansibira mu kibira e Ssentema ne batwala emmotoka. Mbeera Kyebando naye abasajja babiri baanzigya ku siteegi yâ€™e Wandegeya mu August wa 2007 nga nnali nvuga Toyota Corsa UAH 174U nga baagala kubatwala Lugala ku ssaawa 8:00 ezâ€™ekiro.\nNnakkiriza kyokka bwe twatuuka e Lugala eyali atudde emabega nâ€™annyimbamu omugwa mu bulago.NagezaakoÂ okubalwanyisa nayeÂ Â ngâ€™omugwa gunywezezza era bwe naggwamu amaanyi ne bansiba emiguwa emikono nâ€™amagulu ne bavuga mmotoka ne bantwala ku luguudo lwa Ssentema okuliraana enkulungo ya Northern Bypass neÂ bansiba ku muti mu kibira.\nAgamba nti yatandika okwesumulula mpola mu matumbibudde nâ€™ava mu kibira nâ€™addukira awaali wasula ebyuma byâ€™abakola oluguudo lwa Northern Bypass abaamuyamba okumutwala ku poliisi e Lugala. Mmotoka ye teyaddamu kugirabako.\nAbbas Kasule naye akolera ku siteegi yâ€™e Wandegeya agamba nti mu October wa 2008 ababbi baamupangisaÂ nga baagala abatwale e Kabalagala. Bwe twatuuka ku Supermarket emu omu yangâ€™amba tukyame nti yali anona mukazi we balinako gye balaga. Kyokka bwe baatuuka ku kikomera ekimu nâ€™ayingira kyokka oluvannyuma wavaayo abasajja babiri nga balina emmundu.\nBanzigyako ebisumuluzo bya mmotoka ne bantambuza ekiro kyonna okutuuka lwe bansuula e Kansanga mmotoka yange Corona 100 ne bagitwala. Natwala omusango ku poliisi e Kabalagala kyokka bbo baasalawo kusiba nze wiiki nnamba.\nEdriisa Ntamu baamupangisa ku siteegi e Wandegeya ne bamusibira mu kibira e Ssemuto. Agamba nti omusajja yaggya nâ€™omukazi ngâ€™akaaba amaziga ne bamutegeeza ngâ€™omukazi bwâ€™afiiriddwa kitaawe era bagenda Nansana.\nâ€œZaali ssaawa 3:00 ezâ€™ekiro nga 27/08/2007,era bwe twatuuka mu kkubo omusajja nâ€™abaako abantu baakubira essimu ngâ€™abagamba bamuleetere obutto obwezizikwa ne bulangiti,â€ bwâ€™annyonnyola.\nAgamba nti bwe baatuuka e Namungoona omukazi be yatuma bulangiti baayingira ne bamugamba abatwale e Wakiso bamuwe 50,000/- kyokka bwe baatuuka mu kkubo ne bamusaba ayimirire bamale okwetaawuluzaako.\nâ€œOlwali okuvaamu ne bannefuulira,baggyayo basitoola ne bangâ€™amba nneme kukuba nduulu. Olwo baali baweze nga beegattiddwako abavubuka abalala babiri abaali baleese bulangiti,â€ bwâ€™alombojja.\nNtamu agamba nti baamuvuga nga bamusibye emiguwa ne bamutwala mu kibira e Semuto ne bamusibira eyo era abasalamala be baamulaba ku makya ne bamusumulula nâ€™addukira ku poliisi e Matugga gye yatwala omusango gwe. Kyokka agamba nti oluvannyuma mmotoka eno Corona 100 UAE 430E yagisanga Nakulabye nga gye bagisudde.\nAbdul Kalwanyi baamupangisa ku siteegi ya Kaleerwe ku ludda ku lwa Mawanda Road ne bamusuula mu bikajjo e Lugazi. Obudde bwali misana ttuku mu mwaka gwa 2008 omusajja eyagamba nti yali ayagala okumutwalira omupiira gwa ttulakita e Seeta ngâ€™aguggya ku luguudo lwa Nabugabo ye yamupangisa.\nÂ â€œBwe tutuuka ku Nabugabo yangâ€™amba tewali mipiira nâ€™asalawo okunnyongera ssente tugende e Lugazi. Tuba tutuuka wakati mu bikajjo ne tusanga omusajja era nâ€™angamba nnyimirire nti oyo gwe yali ayagala okumuguza omupiira,â€ bwâ€™attottola.\nAgamba nti bwe yayimirira ne wafubutukayo abasajja babiri mu bikajjo nga bakutte emmundu ne bamusiba ne bamuvuga okukkakkana nga bamusudde wakati mu bikajjo.\nKalwanyi agamba nti baamusuula mu bikajjo ku ssaawa 4:00 ezâ€™ekiro ne bamuzuula enkeera ngâ€™ali ku miguwa era omusango yagutwala ku poliisi e Lugazi.\nIssa Kizito baamupangisa e Wandegeya wâ€™akoleraÂ ku ssaawa 7 ezâ€™ekiro baagezaako okumutugisa omugwa kyokka nâ€™abasinza amaanyi. Agamba nti nga November 29 omwaka oguwedde yapangisibwa abasajja babiri okuva ku siteegi e Wandegeya abaamugamba nti batwalira kitaabwe bintu byakukozesa waka.\nâ€œTuba tutuuka ku wooteeri ya Africana omusajja omu nâ€™annyambika omugwa mu bulago. Nnatandika okulwanagana nabo okutuuka omu bwe yadduka. Eyasigalawo abapoliisi baamukwata ne bamutwala ku RRU kyokka oluvannyuma ne bamuyimbula,â€ bwâ€™annyonnyola.\nKizito agamba nti yatya okwongerayo omusango oluvannyuma lwâ€™okumuddiza mmotoka ye ate nâ€™akitegeera nti omu ku baali baagala okumutta bamuyimbudde.\nRUCREF kati ewola abalimi tulakita\nWelcome to our upgraded Bukedde website!\nAbasipensulo abalala basatu abattibwa Kazawula bazuuse\nBaze baamutta twakava mu mbaga\nAbakuba obutayimbwa mu Kampala bataamye


Bukedde Online - Aba NRM e Sembabule balwanye\nAbâ€™ebyokwerinda baazizza ennyumba yâ€™e Namasuba\nMu kiseera kino, embeera yabadde etabuse nga buli ludda olwa Kuteesa nâ€™olwa Ssekikubo, buli muwagizi kyâ€™akwata kyâ€™akuba munne. Kuteesa yawaliriziddwa okugwa kkava mu nsiko, era olutalo bwe lwasiriikiridde nâ€™avaayo nâ€™alinnya emmotoka ye nâ€™agenda.\nAba NRM okulwana kyaddiridde Em\nAba NRM okulwana kyaddiridde Emmanuel Sekimpi, akulira ebyokulonda mu NRM e Sembabule okusomaÂ amateeka agaabadde galina okugobererwa mu kulonda kuno nga tekunnatandika kyokka Ssekikubo (Lwemiyaga) nâ€™asitukirawo nâ€™akwata akazindaalo nga bwâ€™abuuza ekyabadde kigenda okukolebwa olwâ€™abantu bâ€™eggombolola yâ€™e Lwemiyaga abaabadde tebannaba kulonda bakulembeze baabwe.\nâ€œTwayawukanye eggulo nga ffenna tukkaanyizza nti olwaleero tusooke kulonda lukiiko lwa ggombolola yâ€™e Lwemiyaga era twavuddewo nga teruliiwo. Kati olwaleero mutegeeza nti ffe twetabe mu kulonda nga tumaze nâ€™okussaayo ebbaluwa yaffe eraga okwemulugunya?â€ Ssekikubo bwe yabuuzizza.Â Sekimpi nâ€™amuddamu nti ekirungi baabadde bamaze okusssaayo okwemulugunya nga nâ€™olwekyo balina kulinda balabe ebyabadde birina okuva mu bakulu okwemulugunya gye kwatwaliddwa.\nWano Ssekikubo nga yeegattiddwaako abawagizi be, baalinnye enkandaggo nga bagamba nti kyabadde tekisoboka kubaleka bbali kubanga ggombolola yâ€™e Lwemiyaga yabadde teyinza kusigalira sso nga disitulikiti yâ€™e Sembabule yonna ekolebwa amagombolola abiri gokka eryâ€™e Lwemiyaga ne Mawogola eya Sam Kuteesa.\nMu kiseera kino abawagizi ba Kuteesa baabadde balekaana ate nga nâ€™aba Sekikubo bwe baanukula. Poliisi yasazeewo okugoba buli muntuÂ mu kisaawe awaabadde wagenda okulonderwa naye abamu bwe baalemeddemu poliisi kwe kusalawo okubakubamu omukka ogubalagala ne balyoka bagumbulukuka bonna ne babuna emiwabo kyokka yeÂ Ssekikubo nâ€™abantu abatonotono nga mu bano mwabaddemu ne Sekimpi baasigaddewo.\nMu batono abaasigadde mwe mwavudde akakundi kâ€™abavubuka abaalumbye Ssekikubo nga baagala okumukuba kyokka omukuumi weÂ eyategeerekeseeko erya Alex nâ€™agezaako okubaziyiza.\nOmuduumizi wa poliisi yâ€™e Sembabule wano yalagidde Alex okukwata emmundu agizze mu mmotoka ne Alex nâ€™akikola kyokka ngâ€™asigazizza akabundu akatono mu nsawo ye aba poliisi ke bataalabye.\nAbavubukaÂ bwe baalabye nga Alex, emmundu agizzizza mu mmotoka ya Ssekikubo ate kwe kuddamu okulumba Ssekikubo bamukwate. Wano Alex nâ€™aggyayo pisito nâ€™agibasongamu ne babuna emiwabo.\nMu kavuvungâ€™ano ne poliisi yakubye amasasi, olwoÂ Nsamba nâ€™alumba Alex amuggyeko emmundu ne beenyoola. Alex yakubye essasi eryakutte Nsamba.\nAbaserikale ba poliisi abaabadde bakutte Alex olwalabye omusaayi nga guva mu NsambaÂ ne bagezaako okuyamba Nsamba olwo Alex nâ€™adduka mu mmotoka nâ€™aggyayo emmundu ennene nâ€™abeera na bbiri.\nSsekikubo yabadde ataamye nâ€™agenda asambasamba ebbaafu nâ€™ebirala ebyaleeteddwa olwâ€™okulonda. Pisito ye gye yabadde asonsese mu musipi yavuddeyo.\nKuteesa yavudde gye yabadde yeekukumye nâ€™alagira okulonda kugende mu maaso kyokka aba Ssekikubo ne bagaana. Okulonda kwayimiridde. Kyokka bwe baayabuse ate aba Kuteesa ne bakomawo ne balonda.\nKuteesa yalondeddwa ku bwassentebe, Omwandiisi ye Elly Muhumuza, Omuwanika ye Enid Nankunda. Owâ€™EbyamawulireÂ Patrick Nkalubo ne Hanifa Kawooya ye wâ€™abakyala era nga bonna tebaavuganyiziddwa.\nKCCA ereese ebyuma okutereeza ekibuga


Bukedde Online - Ekigambo kya Katonda y'ensibuko ya byonna!\nEkigambo kya Katonda y'ensibuko ya byonna!\nAbatali Baganda abaweerezza Obwakabaka\nEkkanisa ekozesa etya olukujjukujju okwezz...\nEkigambo kya Katonda y’ensibuko ya byonna!\nKU Ssande eno nsaba twebuulirire ku maanyi n’obukulu bw’ekigambo kya Katonda. Ebitonde byonna biriwo ku lwa kigambo kya Katonda.\nAnti mu kitabo ky’Amasooka tusoma nti Katonda yayogeranga bwogezi nti kino kibeewo era ne kiba. Awo nno ekigambo kya Katonda y’ensibuko ya byonna era byonna mwe byakolebwa (Amasooka 1: 1)\nMu bulamu bwaffe twerabira ensibuko yaffe ne tutwalibwa bingi nga tugezaako okukuuma obulamu buno ne twerabira mu bitutawaanya bino nti ffe ku lwaffe tetulina kye tulina. Kyonna kye tulina kyatuweebwa buweebwa era tetulina kye tusobola kugattako ng’oyo eyakituwa takkirizza. Ekiseera kituuka kye tulowooza nti kyaffe ne kituggyibwako.\nGye tukoma okweyagalira mu bulamu buno, ne tugezaako okubuwangaaza nga tubulabirira, gye tukoma n’okumanya nti buli ssaawa gye twongera ku bulamu bwaffe gye tukoma okusemberera enkomerero yaabwo.\nTukola embaga ku mazaalibwa gaffe, tukola ebikujjuko buli ntandikwa ya mwaka, amasanyu g’ebikujjuko bino gatwerabiza nti tuba tujaguza lwa kusala ku bulamu bwaffe obw’ensi eno. Tuba tusemberera ntaana zaffe.\nObulamu buno buzibu anti buli kigere kye tulowooza nti tusimbudde mu maaso, kitegeeza kudda mabega. Wano ffe ng’Abakristu we twebuuliza nti kiki ddala kye twandiyaayaanidde ekitasobola kutuggyibwako?\nMukama waffe atuwadde okuddibwamu kw’ekibuuzo kino. Mu Vanjiri ya Lukka 10, 38-42, Omukama atugambye nti bwe yakyalira abawala bali Marita ne Maria, omu ku bo Marita yali yeetawaanya mu mirimu mingi ng’agezaako okwaniriza omugenyi waabwe.\nYatuuka n’okwetamwa n’agamba Yezu nti lwaki muganda we Maria tamuyambako? Maria mu bino byonna ye yali awuliriza kigambo Yezu kye yali amugamba.\nYezu kwe kuddamu Marita nti, Marita weeraliikirira, otawuka mu bingi! Naye ekitalekeka kiri kimu kyokka era Maria yakyerondedde era tekigenda kumuggyibwako!\nKy’ekigambo kya Katonda. Mu Vanjiri ya Yoana, tusoma nti mu kigambo ekyafuuka omuntu, Yezu Kristu byonna mwe byakolebwa.\nAte awalala tusoma nti baganda ba Yezu ne bakadde be si beebo abamuzaala oba be yazaalibwa nabo wabula abo abawulira ekigambo kya Katonda ne bakikwata, be bakadde ne baganda be.\nMu kigambo kya Katonda ekyafuuka omuntu mu Kristu ffenna tuli baaluganda era ekigambo ekyo mwe tusinziira okwagala bannaffe nga bwe tweyagala tusobole okufuna obulamu obutaggwaawo.\nMeeya w'e Lugazi yeevigira 'Mpa enkoni'\nMaama w'abaana yakkiriza okunfumbirwa mu bulwadde\nOmutujju Uganda gw'enoonya bamukwatidde Tanzania\nEBIKULU EBIRI MU BUKEDDE W'OLWOKUBIRI


Bukedde Online - Omugagga atabuse n'abagambibwa okusenga ku ttaka lye;Bamwanukudde ne bamulangira obufere\nAbabaka bakubaganye empawa ku ky'okwongeza abalamuyzi emyeka n'abakakiiko k'ebyokulonda\nNnyinimu akutte bba n'omukozi mu buliri ng...\nAbatuuze batabukidde omugagga lwa ttaka\nOMUGAGGA yatabuse n’abatuuze bagamba nti beesenza ku ttaka lye ne bamulangira okuba omufere ate omubbi ayagala okutwala ebibanja byabwe ng’akozesa olukujjukujju. Hajji Abdu Ssimbwa yavudde Kampala n’atwala tulakita e Kayanja, Bukulula mu Kalungu ne zisenda ettaka nga n’ekkubo abantu lye babadde bakozesa nalyo yalizibye.\nAbeebibanja ababadde bagugulaana ne Hajji Ssimbwa bwe baalabye ng’ettaka alisenze ne bamuggulako olutalo nga beekunze ne bakwata enkumbi n’amajambiya era bazzaawo ekkubo lye yabadde azibye.\nHajji Ssimbwa yatidde okubahhanga n’addukira ku poliisi n’afuna abaserikale be yaleese bamuyambeko. Abatuuze bwe baalabye poliisi kwe kuddukira mu bakulembeze baabwe nga nabo baayanguye okutuuka. Poliisi yakulembeddwa, ASP Lillian Babirye ng’abakulembeze baakulembeddwa omubaka omukazi owa Kalungu Aisha Ssekindi, baatuuzizza olukiiko olw’amangu mu kifo kye bakaayanira n’ekigendererwa eky’okukakkanya embeera.\nBaabasabye okukwata ensonga mu bukkakkamu wabeewo okutegeeragana nga tebatwalidde mateeka mu ngalo ekiyinza okubatwaza mu kkomera. Abatuuze baannyonnyodde nti ensonga ezibaggulumbya ne Hajji Ssimbwa esooka ya kubazibira kkubo n’abakaluubiriza naddala abaana baabwe abagenda okusoma so ng’ekubo yalisangawo nga tannagula ttaka.\nNnamwandu Annet Nyanzi ne Mariam Biyinzika bazze ebiyengeyenge nga balumiriza Hajji Ssimbwa okubatwalako ebibanja byabwe. Hajji Ssimbwa yeegaanyi n’agamba nti talina kibanja kye yatutte kuba tulakita yalimye ekitundu omutabadde nnimiro z’abantu kuba amanyi ettaka lino okuva bw’amaze emyaka munaana ng’aliguze.\nWano abatuuze beeyongedde okuva mu mbeera ne bamuweereza ebigambo nga bwe beewera nti waakiri okufa naye tebajja kukkiriza kubanyigiriza.\nOmubaka Ssekindi yakangudde eddoboozi n’acoomera Hajji Ssimbwa nti tagezaako okuzannyira ku batuuze okutuusa ng’ebiwandiiko bye byekenneennyezeddwa. “Tetuzze kuzannya, Hajji ku ssaawa eno toli nnannyini ttaka mutuufu okutuusa ng’obwerufu buvuddeyo era tomala gasindiikiriza bantu wadde okuziba oluguudo”,Ssekindi bwe yakkaatirizza.\nBakkaanyizza ensonga zongere okutunulwamu nga bakolagana n’omubaka wa Gavumenti e Kalungu Hajji Abubaker Lubega Kaddunnabbi n’omumyuka we Hajati Sarah Nyanzi. Bagamba nti tebaagala bantu kunyigirizibwa nga bagobebwa mu bukyamuku bibanja byabwe.


Bukedde Online - Abazigu balondodde owa Mobile Money n'abalema ne battamu omuyizi wa University\nLeero mu mboozi yaffe ey'omukenkufu tukulaze engeri gy'oyinza okugaggawala ng'olimye akaddo ka Rosemary\nMukyala wa Polof. Bukenya amututte mu kkoo...\nMaama w'omwana eyatiddwa ng'aakab olw'okufiirwa omwana we\nABAZIGU b'emmundu balondodde omusuubuzi wa ‘Mobile Money' okuva mu Kisenyi mu Kampala wakati okutuuka e Lungujja Kitunzi gy'asula wabula bamaliriza nga basseemu muyizi wa yunivasite ya Nkozi eyabadde akola ebibuuzo bye ebisembayo.\nRafael Walugembe 23, abadde asoma diguli mu by'obusuubuzi mu yunivasite y'e Uganda Martyr's Nkozi ng' abadde abuzaayo ekibuuzo kimu kyabadde alina okukola ku mmande y'akubiddwa amasasi abazigu abazze balondoola omusuubuzi Denis Kigongo Mwesigwa owa ‘Mobile Money' n'ekigendererwa eky'okumunyagulula.\nMaama w'omugenzi Nnalongo Mary Zzimbe , Ow'e Lungujja Kitunzi mu Church zooni, ategeezezza nti zabadde ziwera ssaawa 4:23 ez'ekiro nga balaba amawulire ga Bukedde TV.\nMutabani we, ono Walugembe bweyamaze okulya nasalawo okufuluma ennyumba ng'aweese ensawo ye okugenda okusuza mu nnyumba ya mwanyina eyalongooseddwa ng'azaala era yagenze okufuluma bwati nagenze okuwulira ebyasi nga bivuga.\n"Natiiriddewo ne ngamba nti ebyasi bino ebivugira awaka ng'omwana wange yakafuluma batwagazaaki? Oba bamusse . Napapye okufuluma okuggulawo buli luggi nga lusiibe" Bwatyo Nnalongo Zzimbe bweyategeezeza.\nYayongeddeko nti amangu ddala yalabye ekyasi nga kiyita mu luggi lwe ndabirwamu weyabadde ne manya nti basse omwana wange nakoze ekisoboka okufulama amangu nga mpulira waliwo n'omuntu ampita nzigulewo ne nsalawo mu kifo ky'okutta omwana wange battemu nze okutuuka wabweru nga bamukubye amasaasi agudde wansi avamu omusaayi muyittirivu ne ntandiika okuwanjaga okulaba abamuntwalira mu ddwaaliro tutaase obulamu.\nNakitegedde luvannyuma nti abazigu abasse omwana wange baabadde balina omusuubuzi gwe bazze balondoola era nga babadde bamubbira mu luggya lwange wabula bwebalabye omwana wange ng'afuluma ate nga yabadde ayambadde ensawo erimu ebitabbo ku mugongo ne bamwekengera ne bamukuba ebyasi ebyamutiddewo\nOmugenzi Walugembe bamukubye ebyasi mu nkwawa , mu bulago ne mu kifuba ebyamutiddewo era poliisi yagenze okutuuka mu ddakiika nga kkuumi lyokka nga yafudde dda.\nOMUSUUBUZI MWESIGWA ANNYONNYODDE: Denis Kigongo Mwesigwa agamba nti yavudde mu kibuga ku ssawa nga 3:00 ez'ekiro ng'ali mu mmotoka ye , ekika kya Spacio ng'alimu ne mukyala we n'abaana baabwe babbiri wabula yabadde akyama awaka nasanga mmotoka eva ng'ewuuwe.\n"Bankubye amattaala nga bandaga nti baagala kumpitako ng'ate wafunda. Nasazeewo okubaviira ne nyambukaako katono ewa Nnalongo Zzimbe mu luggya, wabula bavuddemu mangu mu mmotoka abasajja nga bana nga ne mabega eriyo pikipiki ne banteekaako emmundu ku mutwe ne bansaba ssente zonna zenina nzibaawe" Bwatyo Mwesigwa bweyategeezezza.\nAmangu ddala nabawadde 400,000/- zenabadde nazzo mu nsawo gattako eza mukyala wange 210,000/- ze yabadde alina ne batwala ne ssimu zaffe n'ebirala era obunyazi buno bwatutte eddakika nga kkuumi zokka ne bagenda emmotoka yo tebagitutte.\nNagenze okuva ku ttaka kwebabadde bandagidde ngalamire nga ndaba Nnalongo Zzimbe n'ab'omu nnyumba ye balajaana nti basse Walugembe okwetegereza ng'amasaasi obwedda ge bakuba geegasse omwana waffe.\nMAAMA W'OMUGENZI NNALONGO ZZIMBE ATABUKIDDE AB'EBYOKWERINDA.\n"Ssebo afande Byansi nkwebaza okutuuka amangu ng'abazigu bakatta omwana wange okugezaako okumutaasa naye mbuuza emmundu ezitta abantu ezivuga omusinde bweguti eziraagira ddaala nti za gavumenti bani abazirina? Era ssebo gwe owamaggye Maj. Sulait gwe ndaba wano aba LDU bemwaleese okutukuuma babaddewa ? Olowooza si beebapangisa abazigu emmundu zino empya ze mwabawadde ng'ate bavvu bazibu" Bwatyo Nnalongo Zzimbe bweyabuuzizza.\nYayongeddeko nti ekirungi tusula kumpi n'ekubbo njagala mutulage ebifaananyi bya kkamera ze mwatuletera mu kitundu tuzuule abasse omwana wange ku bwereere.\nLOODI MEEYA LUKWAGO : Bweyakunyiza akulira poliisi y'e Nateete Mohammed Byansi bagende bakebeere kkamera bazuule abatemu bagenze okukizuula nga ku kyalo kyonna Lungujja Kitunzi tekuli kkamera n'emu era nga bakirambudde okukakkasa nga kituufu tekuli\nOmumyuka wa Pulezidenti Edward Ssekandi naye asula okumpi ne webasse Walugembe yatuusewo nasaasira abafiirwa nabaawa n'amabugo gattako omubaka Moses Kasibante ne Joseph Mabirizi eyavuganya ku bwa pulezident.\nOkwegatta kutwala eddakiika mmeka?\nEngeri emmotoka gye yatomeddemu abaana abaabadde bagenda ku ssomero\nMuto wange Leila antwalidde omugagga SK Mbuga\nBrian White alaze kyebayita ssente n'agoba Pembe mu bbaala\nAyogedde abagagga 30 abagoba abantu ku ttaka


2 Samwiri 122 Samwiri 14\n2 Samwiri 13 Endagaano Enkadde nʼEndagaano Empya (LCB)\n13 Abusaalomu, mutabani wa Dawudi yalina mwannyina omulungi, omubalagavu erinnya lye Tamali[a], naye Amunoni omu ku batabani ba Dawudi omulala n’ayagala okwebaka naye. 2 Amunoni n’atawaana nnyo mu nsonga eyo n’okulwala n’alwala, kubanga Tamali yali mbeerera[b], Amunoni n’akisanga nga kizibu okumufuna. 3 Naye Amunoni yalina mukwano gwe ennyo, eyayitibwanga Yonadabu mutabani wa Simeeya mukulu wa Dawudi, eyali omusajja omukujjukujju. 4 N’abuuza Amunoni nti, “Kiki ekikutawanyanga buli nkya, ggwe omwana wa kabaka? Lwaki tombulira?” Amunoni n’amugamba nti, “Njagala Tamali, mwannyina Abusaalomu muganda wange.” 5 Yonadabu n’amugamba nti, “Genda mu kitanda weefuule okuba omulwadde. Kitaawo bw’anajja okukulaba mugambe nti, ‘Gamba mwannyinaze Tamali ajje ampe ku kyokulya. Mukkirize anteekereteekere ekyokulya nga mmulabako n’amaaso, n’oluvannyuma andiise.’ ”\n7 Awo Dawudi n’atumya Tamali n’amugamba nti, “Genda ewa muganda wo Amunoni mu nnyumba ye, omuteekereteekere ekyokulya.” 8 Tamali n’agenda ewa Amunoni n’amusanga ng’agalamidde ku kitanda kye. Tamali n’addira obuwunga n’abukanda, n’akola emigaati Amunoni ng’alaba, n’agifumba. 9 Tamali n’addira olukalango, n’aluggyako bye yafumbirako, Amunoni ng’alaba naye n’agaana okulya.\nAwo Amunoni n’alagira abaddu be nti, “Buli muntu afulume.” Buli muntu n’afuluma, n’asigalamu ne Tamali. 10 Amunoni n’agamba Tamali nti, “Ndeetera emmere eno mu kisenge kyange, ondiise.” Awo Tamali n’addira emigaati gy’afumbye, n’agitwalira Amunoni mwannyina mu kisenge kye. 11 Naye bwe yagimusembereza okulya n’amukwata, n’amugamba nti, “Jjangu weebake nange, mwannyinaze.”\n12 N’amuddamu nti, “Nedda, mwannyinaze, tonkwata n’amaanyi. Ekyo tekikolwa mu Isirayiri. Tokola kya kivve bwe kityo. 13 Nsaasira, nnadda wa obuswavu? Ate ggwe, onoobeera ng’omu ku basajja abasirusiru mu Isirayiri. Nkwegayiridde yogera ne kabaka, tajja kukuziyiza nkufumbirwe.” 14 Naye n’agaana okumuwuliriza, n’amukwata olw’empaka, kubanga yali amusinza amaanyi, ne yeebaka naye.\n15 Oluvannyuma Amunoni n’amukyawa nnyo nnyini, okusinga ne bwe yamwagala, n’amulagira nti, “Golokoka ofulume.” 16 Tamali n’amuddamu nti, “Nedda! Okungoba kibi okusinga ekikolwa ky’onkoze.” Naye n’agaana okumuwuliriza. 17 N’ayita omuddu ey’amuweerezanga n’amugamba nti, “Omukazi oyo muggye mu maaso gange, omuggalire ebweru.” 18 Awo omuddu we n’afulumya Tamali ebweru, n’aggalawo oluggi. Yali ayambadde ekyambalo ekiwanvu nga ky’amabala mangi, kubanga eyo ye yabeeranga ennyambala ey’abambejja embeerera. 19 Tamali n’ateeka evvu mu mutwe gwe, n’ayuza ekyambalo kye, n’ateeka omukono ku mutwe gwe n’agenda ng’akaaba. 20 Abusaalomu mwannyina n’amubuuza nti, “Obadde ne mwannyoko Amunoni? Sirikawo mwannyinaze, oyo mwannyoko. Ekyo kireme okukunakuwaza.” Awo Tamali n’abeeranga ne mwannyina Abusaalomu, nga mukazi munaku.\n21 Kabaka Dawudi bwe yakiwulira, n’asunguwala nnyo. 22 Naye Abusaalomu n’atabaako kigambo ky’ayogera ne Amunoni, ekirungi oba ekibi, kyokka n’akyawa Amunoni kubanga yayonoonyesa Tamali mwannyina.\n23 Bwe waayitawo emyaka ebiri nga kiseera kya kusala ebyoya by’endiga, ng’abasazi ba Abusaalomu bali e Baalukazoli, ekiriraanye Efulayimu, Abusaalomu n’ayita abaana ba kabaka bonna. 24 Abusaalomu n’agenda eri kabaka n’amugamba nti, “Omuddu wo alina abasazi ab’ebyoya by’endiga baaleese. Nkusaba kabaka n’abakungu be, mujje munjagulizeeko.” 25 Kabaka n’amuddamu nti, “Nedda, mwana wange. Ffenna bwe tunajja, tujja kuzitoowerera.” Abusaalomu n’amwegayirira nga bw’amuwaliriza, naye n’agaana okugenda, wabula n’amusabira omukisa. 26 Awo Abusaalomu n’amugamba nti, “Ggwe bw’oba nga tojje, nkwegayiridde okkirize Amunoni agende naffe.” Kabaka n’amubuuza nti, “Lwaki Amunoni agenda nammwe?” 27 Naye Abusaalomu n’amwegayirira nnyo okutuusa bwe yakkiriza Amunoni n’abaana ba kabaka bonna okugenda naye.\n28 Awo Abusaalomu n’alagira abaddu be nti, “Muwulire! Mugenderere okulaba Amunoni ng’atudde, n’omutima gwe nga musanyuukirivu; bwe n’abagamba nti, ‘mutte Amunoni,’ mumutte. Temutya, si nze mpadde ekiragiro? Mube n’amaanyi era mube bazira.” 29 Awo abasajja ba Abusaalomu ne batta Amunoni nga Abusaalomu bwe yabalagira. Abaana ba kabaka bonna ne basituka ne beebagala buli muntu ennyumbu ye ne badduka. 30 Bwe baali bakyali mu kkubo, amawulire ne gatuuka eri Dawudi nti, “Abusaalomu asse abaana ba kabaka bonna, era tewasigadde n’omu.” 31 Kabaka n’agolokoka n’ayuza ebyambalo bye, ne yeebaka mu ttaka n’abaddu be bonna abaaliwo ne bayuza ebyambalo byabwe.\n37 Abusaalomu ye n’addukira eri Talumaayi mutabani wa Ammikuli, kabaka w’e Gesuli, Dawudi n’amukaabiranga buli lunaku. 38 Abusaalomu n’amala e Gesuli emyaka esatu. 39 Naye omutima gwa Dawudi ne gwegomba okulaba ku Abusaalomu, kubanga yali akubagizibbwa olw’okufa kwa Amunoni.